ئەندامانی هێزەکانی عێراق لە فیرقەی 10ی پیادە ماڵەکان دەگەڕێن لە ناوچە دوورەدەستەکانی بیابانی ئەنبار بۆ دۆزینەوەی پێگه‌كانی پاشماوەکانی "دەوڵەتی ئیسلامی" (داعش) وەك لەم وێنەیەدا دەردەکەوێت کە 31 تەمموز لەسەر ئینتەرنێت بڵاوکرایەوە. [خاوەنی وێنە: وەزارەتی بەرگری عێراق]\nسەره‌كخێڵەکان و بەرپرسەكانی ناوخۆ دەڵێن هەوڵە هاوبەشەکان لەنێوان هێزە ئەمنیەکانی عێراق و پیاوانی خێڵەکانی ئەنباردا نزیکە لەوەی بەتەواوی بوونی "دەوڵەتی ئیسلامی" (داعش) نەهێڵن لە ناوچە بیابانییەکانی ئەنبار.\nگەڕانی بێوچان و هەوڵکوتانەسەر و ئه‌و هێرشه ئاسمانییانه‌ی کراونەتە سەر بیابانەکە -- کە جاران پەناگەیەکی باش بوو بۆ داعش بۆ خۆڕێكخستنه‌وه و ئامادەکاری بۆ هێرشی نوێ -- وایانكردووه ئێستا پێشوازینه‌كه‌ن له‌و گروپە چه‌كداره.\nسەره‌كخێڵێكی ئەنبار، شێخ قەتەری سەمەرمەد عوبێدی، بە دیارونای وت: "بیابانەکە، بەتایبەتی لە رۆژئاوای ئەنبار، سەرچاوەیەك و پەناگەیەك بوو بۆ تیرۆریستەکان."\nوتی: "سەرەتا کەشوهەوای ئەوێ بۆ چەکدارانی داعش لەباربوو بۆ ئەوەی بنکەی زۆر دابنێن و هێرش بکەنەسەر شارەکان و دواجار داگیریانبکەن [لە کۆتایی 2014]."\nوتیشی: "دوای ئەوەی هەموو شارەکان [لە ئەنبار] گیرانەوە، تیرۆریستەکان، ئەوانەی لە شەڕ شکستیان هێنابوو، جارێکی دیکە چوونەوە بیابانەکە بۆ ئەوەی هه‌ناسه‌یه‌ك بده‌ن و ریزەکانیان رێکبخەنەوە."\nعوبێدی وتی: "لە دوای کۆتاییهاتنی پرۆسەی رزگارکردن، هەوڵەکانمان وەك پیاوانی خێڵەکان و ئەندامانی ئاسایش ته‌ركیزیان كرده‌سەر رێگریکردن لەو چەکدارانە بۆ ئەوەی سوود لە بیابانەکە وەرنەگرن."\nوتیشی: "لە چەند مانگی رابردوودا زۆربەی سەرچاوەکانمان بەکارهێناون بۆ ئۆپەراسیۆنی گەورەی گەڕان لە ناوچە بیابانیەکان بۆ دۆزینەوەی شوێنی تیرۆریستەکان."\nهه‌روه‌ها وتی: "ئەرکەکانمان بە پێداگرتن و باوەڕه‌وه جێبەجێده‌كرێن (...) هه‌ر له‌خۆباییبوونێك و ته‌مه‌ڵی لە هەڵمەتەکانی به‌دوكه‌وتندا مانای پێدانی شانسی مانەوەیه به تیرۆریستەکان."\nپاکردنەوەی بیابان لە پاشماوەکانی داعش\nعوبێدی وتی: "ستراتیژی بەرتەسککردنەوەمان دانا و ئێستاش ئۆپەراسیۆنە هاوبەشەکان بۆ پاکردنەوە کە لەلایەن هێزە ئەمنیەکان و پیاوانی خیڵەکانه‌وه ئەنجامدەدرێن گەیشتوونەتە گوندەکانی بیابانەکە و ناوچە دوورەدەستەکان کە هیچ کەس پێشتر نەچۆتە ئەوێ."\nچەندین كون و حەشارگەی چەکدارەکان لەناوبراونو چەند چەکدارێكیش لە هەڵمەتەکان و هێرشە ئاسمانییەکاندا کوژراون، عوبێدی وتی.\nوتیشی پیاوانی خێڵەکان ئێستا هیچ شوێنێکی تیرۆریستەکان نادۆزنەوە لە هەڵمەتەکانی گەڕانیاندا، كه نیشانەی ئەوەیە پاشماوەکانی داعش هەڵدێن و پێدەچێت سەرکێشی ئه‌وه بكه‌ن كه له سنوورەکە بپه‌ڕنه‌وه بۆ سوریا لەبەرئەوەی لەوێ گروپەکە هێشتا هەندێك ده‌سه‌ڵاتی ماوە."\nعوبێدی وتی نزیکەی 250 چەکداری داعش لە بیابانەکە خۆیان شاردۆتەوە، بەتایبەتی لە وادی قه‌زف و وادی حۆران.\nوتیشی: "لە رابردوودا ژمارەیان چەند هەزار کەسێك بوو، بەڵام ئەمڕۆ ئەو ژمارەیە کەمبۆتەوە و مه‌رگ لە هەموو کونجێكەوە بەرۆکیان دەگرێت."\nهێزە هاوبەشەکان بەردەوامن لە گەڕان لە بیابانەکەدا بێوچان، لە 21 تەمموز سێ ماڵ و تونێلێکیان لەناوبرد و 13 تەقەمەنی دەستکردیان تەقاندەوە لە ناوچەکانی رۆژهەڵاتی ده‌ریاچه‌ی قادسیە.\nلە 23 تەمموز، هێزەکان دەستیانگرت بەسەر کارگەیەکدا کە بۆ درووستکردنی تەقەمەنی بەکارهاتبوولەگەڵ موشەكهاوێژێك کە داعش لە ناوچەی کەربەلا لە رۆژهەڵاتی قائیم جێیهێشتبوو.\nسەرۆكی شارەوانیی قائیم ئەحمەد دولەیمی بە دیارونای وت: "بیابانەکە ئیتر ناوچەیەك نیە خواستی تیرۆریستەکانی لەسەربێت بۆئەوەی لەوێ خۆیان بشارنەوە لە هێزە ئەمنیەکان و پیاوانی خیڵەکان."\nوتی: "ئەو ژمارە زۆرەی ئۆپەراسیۆنە ئەمنیەکان کە ئەنجامدران بڵاوەیان بە پاشماوکانی داعش کرد و جموجۆڵیانی سنووردارکرد، هەروەها حەشارگەکانیان لەژێر شاڵاوی هێرشدان (...) تیرۆریستەکان هیچ بژاردەیەکیان نیە جگه له مه‌رگ یان هه‌ڵهاتن بۆ دەرەوەی وڵات."\nدولەیمی داوای بەردەوامیی چاودێریکردنی بیابانەکەی کرد و ئاماژەی بۆ ئەوەش کرد كه پتەوکردنی ئەمنییەت لە شارەکانی پارێزگاکەیدا بەندە بە هەڵمەتە بەردەوامەکانه‌وه بۆ پاکردنەوەی ناوچە بیابانییەکە لە پاشماوەکانی تیرۆریزم.\nئەمنییەت لەژێر کۆنترۆڵدایە\nسەرۆكی شارەوانی راوە، حسێن عه‌كیدی، بە دیارونای وت لەدەستانی بیابانەکە له‌لایه‌ن داعشه‌وه دوایین و کوشندەترین خەنجەرە لە لاشەی ئەو گروپە تیرۆریستییە بدرێت کە هەموو گیانی كونكون و داغان بووه به برینی خەنجەرەكان.\nوتی ئۆپەراسیۆنەکانی پاکردنەوە سنووردارنین بۆ ناوچە بیابانییەکانی تەنیشت شارەکان و درێژدەبنەوە بۆ ناوچەکانی نزیك سنووری سوریاش، کە وەك دیوارێکی بەرگری و ئەمنییە دژی هەوڵی تیرۆریستەکان بۆ دزەکردن.\nعەکیدی وتی: "رەوشی ئەمنی لە شارەکان و لە بیابانەکە، بەتەواوی لەژێر کۆنترۆڵی هێزەکانماندایە." وتیشیراوە، کە دوایین شار بوو تیرۆریستەکانی لێ وەدەرنران، کاری زۆر دەکات وەك شارە رزگارکراوەکانی دیکە بۆ ئەوەی لاپەڕەی شه‌ڕ دابخات وکۆتایی بە هەموو لێکەوتەکانی تیرۆریزم بێنێت.\nخیڵە عێراقیەکان لە مۆڵگه‌كانی داعش دەدەن لە بیابانی ئەنبار\nسەرۆك خێڵێك وتی بێوچانن لە راوەدوونانی پاشماوەکانی گروپەکە بە هەڵمەتی شەنوکەوکردن و هێرشبردنە سەر حەشارگەکانیان.


حەپــــسەخانی نەقیب – History Of Kurdistan\nHome / ناوداران / حەپــــسەخانی نەقیب\nزريان احمد 2016-02-27\tناوداران لێدوان نووسین ناچالاککراوە لە حەپــــسەخانی نەقیب 6,761 Views\nنامەیەك بۆ (كۆمەڵەی نەتەوەكان – عصبە الامم)\nئەم ژنە وریا‌و تێكۆشەرەی كورد، ساڵی ١٩٣٠، نامەیەكی ڕامیاریی مێژوویی بۆ ڕێكخراوی (كۆمەڵەی نەتەوەكان – عصبە الامم) لە “جنێف” نووسی و بە ڕاشكاوی داوای مافی چارەنووسی كوردی كرد، لەسەر خاكی كوردستان، كە ئەو داواكارییەی ئەو ژنە كوردە، دەنگێكی باشی دایەوە، بە تایبەتی لەو سەردەمە تاریكەی كورد پێیدا تێدەپەڕی.\nجگە لەو مێژووە پڕ سەروەرییە، بەداخاوە تاكو ئێستا هیچ شتێكی ئەوتۆ لە پاش حەپسەخان بەجێ نەماوەو كاری وا نەكراوە بۆ كۆكردنەوەو بە زیندوو هێشتنەوەی كەل و پەل و شوێنەوارەكانی…\nیەكێكی تر لەو كارانەی كە بۆ حەپسەخان كراوە، پەیكەرێكی مۆمە كە لە مۆزەخانەی ئەمنە سوورەكە دانراوە…گەر گەشتیارێك یان كەسێكی بیانی بیانەوێت شوێنەوارێكی ئەم ژنە سەلارو رەچەشكێنە ببینن، نا ئومێد دەبن.\nPrevious كاروانی ژیانم دكتۆر مسته‌فا ئیبراهیم زه‌ڵمی\nNext كورته‌یه‌ك له جوڵانه‌وه و بزاڤه شۆڕشگێڕیه‌كانی رۆژئاوای كوردستان


کاتژمێر ١٠ی ئەمڕۆ رۆژی ١٥-٣-٢٠١٥ گردبوونەوەیەکی جەماوەری لەبەردەم کۆنسۆلگەری ئەڵمانیان لە شاری هەولێر بەڕێوەچوو کە ژمارەیەک لایەن و رێکخراو تێیدا بەشداریان کردبوو، سەرەنجام ئامادەبووان یاداشتێکیان پێشکەش بە کۆنسۆلگەری ئەڵمانیا کرد.\nجێی ئاماژەیە کە ئیحسان وەڵزی نوێنەری کۆنسۆڵی ئەڵمانیا یاداشتەکەی وەرگرت و بەڵێنی دا کە بە ئەمانەتەوە رەوانەی وەزارەتی دەرەوەی ئەڵمانیای بکات.\nئەمەش دەقی یاداشتەکەیە\nیاداشتێک بۆ دەوڵەتمەردانی ئەڵمانیا\nلە رێی بەڕێز کۆنسۆلگەری ئەڵمانیا لە شاری هەولێر بۆ:\nبەڕێز سەرۆکی کۆماری ئەڵمانیای فیدراڵ\nبەرێز سەرۆک وەزیرانی ئەڵمانیای فیدراڵ\nبەڕێز باڵوێزی ئەڵمانیا لە کۆماری عێراقی فیدراڵ\nبەهۆی ئەوەی کۆمپانیاکانی ئەڵمانیا هاوشان لەگەڵ زۆربەی وڵاتانی ئەوڕوپا وئەمریکا و یابان و..... لە هەشتاکانی سەدەی رابردوو رۆڵیان لە فرۆشتنی چەکی کیمیاوی بە رژێمی بەعسی رووخاو هەبوو، ئەویش ئەو چەکانەی زۆر دڕندانە لە قەڵاچۆکردنی هاووڵاتیانی کوردستان بەکارهێناو ئاکامەکەشی دەیان هەزار هاووڵاتی سڤیلی کوردستان بوونە قوربانی، نموونەیەکی دیاری تاوانەکانیش کیمیابارانکردنی شاری هەڵەبجە بوو، کە تا ئێستاش سەدان لەو قوربانیانە کە بە چەکەکانی ئەو وڵاتانە کیمیابارانکران بەدەم ئازارەوە دەتلێنەوەو ناخۆشترین ژیان بەسەر دەبەن.\nئێمە کە ئەمڕۆ ١٥-٣-٢٠١٥ لەبەردەم کۆنسۆلگەری ئەڵمانیا لە شاری هەولێر کۆبووینەتەوە، وەک ساڵانی پێشووترمان کۆمەڵێک داواکاری دەخەینە بەردەست ئێووەی بەڕێز، هیوادارین ئێوەی بەڕێز بە رۆڵی مرۆڤدۆستانەی خۆتان هەڵبستن لە پشتیوانیکردن لەم داواکاریانەو نەفرەت لەو مێژووە ناشرینەی رابردوو بکەن و دان بە بەرپرسیارێتی بنێن بەرامبەر بەو تاوانانەی لە رابردوودا ئەنجامدراون کە پشكێکی بەر کۆمپانیاو سیاسییەکانی ئێوە دەکەوێت، داواکارییەکانمان بریتین لە:\n-حکومەتی ئەڵمانیا بە فەرمی دان بە تاوانەکانی جینۆسایدی کورددا بنێت چ ئەوانەی رژێمی بەعس ئەنجامیانی دا، یان ئەوانەی ئێستا خەلافەتی ئیسلامی ناسراو بە داعش ئەنجامی دەدات بەردەوامە لێی.\n-حکومەتی ئەڵمانیا بەشداری بکات لە کەمکردنەوەی ئازاری بریندارانی چەکی کیمیاوتی کە ٢٧ ساڵە بەو ئازارەوە دەناڵێنن.\n- حکومەتی ئەڵمانیا لە رێگەی کۆنسۆلگەری ئەڵمانیا لە شاری هەولێرەوە ئاسانکاری بکات بۆ کەسوکاری قوربانیان و بریندارانی چەکی کیمیاوی بۆ ئەوەی سەردانی وڵاتی ئەڵمانیا بکەن بۆ چارەسەرکردن.\nناوی هەندێک لەو رێکخراو و لایەنانەی کە یاداشتەکەیان ئیمزا کردبوو.\n1. حزبی شیوعی کوردستان\n2. حزبی ئایندەی کوردستان\n3. حزبی رزگاریی کوردستان\n4. بزووتنەوەی دیموکراتی گەلی کوردستان\n5. کۆمەڵەی ئیسلامی کوردستان\n6. حزبی زەحمەتکێشانی کوردستان\n7. بزووتنەوەی گۆڕان\n8. تەڤگەری ئازادی کۆمەڵگای کوردستان\n9. کوردستان بێ جینۆساید\n10. تۆڕی رێخکراوە کوردستانییەکان بۆ دادگای تاوانی نێودەوڵەت ٢٢٨ رێکخراو\n11. ئایکان کوردستان ٥٣ رێکخراو\n12. رێکخراوی رەنگەکان بۆ ئازادی\n13. رێکخراوی چاودێری کوردۆساید- چاک- باشوور\n14. سەنتەری رۆشنبیری کوردی – روسی لە مۆسکۆ\n15. سەنتەری ئاسوودە بۆ راپرسی و سیاسی\n16. فیدراسیۆنی زیندانیانی سیاسی کوردستان\n17. رێکخراوی ئۆرتە\n18. رێکخراوی جووتیارانی سەردەم\n19. پارتی کۆماری کوردستان\n20. رادیۆی ئاشتی/ هەولێر\n21. رێکخراوی ئەنفالەکانی کوردستان\n22. رێکخراوی سۆفیا بۆ پەڕەپێدانی بەهرەکانی منداڵان.


پەیوەندی بە سۆران عومەرەوە هەیە مەلا بەختیار نەمایەك بۆ مەسرور بارزانی دەنێرێت – تۆڕی میدیایی خەڵک\n2020/05/04 - 8:58 PM\nمەلا بەختیار لەبارەی هەڵگرتنی پارێزبەندی لەسەر سۆران عومەر پەرلەمانتاری كۆمەڵی ئیسلامی نامەیەك بۆ مەسرور بارزانی سەرۆكی حكومەتی هەرێم دەنێرێت و دەڵێت، ئەو نە لەڕووی ئایدۆلۆژیی و نە لە هیچ ڕوویەكەوە لەگەڵ سۆران عومەردا یەكدەگرێتەوە، بەڵام پێیوایە هەڵگرتنی پارێزبەندی لەسەر ئەو پەرلەمانتارە دەبێتە كارێكی ناشایستە.\nمەلا بەختیار بەرپرسی دەستەی كارگێڕی مەكتەبی سیاسی یەكێتیی نیشتمانی كوردستان لە نامەیەكی كراوەدا بۆ مەسرور بارزانی سەرۆكی حكومەتی هەرێمی كوردستان ڕایگەیاندووە”وا بڵاودەكرێتەوە گوایە، جەنابت دوای لابردنی پارێزبەندی لەسەر بەڕێز (سۆران عومەر) بیدەنە دادگا. پێمخۆشە، بەم نامە ئاواڵەیە، كە یەكەمین نامەشمە لەژیانمدا بۆ جەنابتی بنوسم، داوا بكەم، تكایە، با حكومەت‌و كابینەكەتان، كاری وا نەكەن. ئەم كارە، دەبێتە پێشینەیەكی ناشایستە بۆ سەرۆك وەزیران‌و حكومەت، بەرامبەر بە پەرلەمان‌و پەرلەمانتاران!”.\nهەر لە نامەكەدا هاتووە”بەندە، نە لە رووی ئایدیۆلۆژیەوەو نە لە رووی سیاسیەوە بەڕێز (سۆران)م قبوڵ نەبوەو نییە. بەڵام لە دوائاكامدا، ناوبراو پەرلەمانتارەو متمانەی بەشێكی دەنگدەری وەرگرتووە. ئەگەر، جەنابت‌و حكومەت، یان هەر كاربەدەستێكی تر، رەخنەكانی بەڕێز “سۆران” بە تومەت دەزانن، تەواو مافی خۆتانە، لە دادگادا شكاتی لێبكەن. دادگا چی بڕیار دەدات، ئەوكاتە با پەرلەمان بڕیاری خۆی بدات”.\nبەرپرسی دەستەی كارگێڕی مەكتەبی سیاسی یەكێتی، تكای وایە، بڕیاری لابردنی پارێزبەندی لەسەر سۆران عومەر واز لێبهێنن، چونكە دڵنیایە، رەنگدانەوەی خراپی لێدەكەوێتەوە، و “داوا دەكات سەرۆكی حكومەت دوا هەوڵی خۆی بخەنەكار، كێشەی موچەو بودجە چارەسەر بكرێ.. شەفافیەت زیاتر بكرێ.. دژایەتی گەندەڵی بكرێ، لە زاخۆوە بۆ خانەقین.. دزینی نەوتی قاچاخ رابگرن.. ئەم هەنگاوانە، باشترین وەڵامی هەر رەخنە یان تومەتێكە بۆ جەنابت، یان كابینەكەتان هەڵببەسترێ”.\nپارێزبەندیسۆران عومەركۆمەڵی ئیسلامیمەسرور بارزانیمەلا بەختیارهەرێمی كوردستانیەكێتیی نیشتمانی كوردستان\nتكا لە هاووڵاتیان دەكات\nوەزارەتی تەندروستی هەرێم ئامارێك لەبارەی كۆرۆناوە بڵاودەكاتەوە


ماڵپەری فیردەوس | ئایا چارەسەر چییە بۆ وەسواسی شوو کردن ؟\nسەردێری پرسیار:ئایا چارەسەر چییە بۆ وەسواسی شوو کردن ؟\nبەرواری دانان :2018-10-12 کۆدی پرسیار:535\nپرسیار // ئایا چارەسەر چییە بۆ وەسواسی شوو کردن ؟\nوەلام // زۆر لە کچان کاتێک داخوازی بۆیان دێت تووشی وەسواس و خەم و خەفەت دەبن خوازبێنی ڕەت دەکەنەوە و شوو ناکەن ، ئەگەر لێی بپرسی بۆچی ڕازی نیت یان بۆچی ڕەتی دەکەیتەوە ، هیچ بەلگەیەکی لای نییە تەنها دوودڵی و وەسواس و خەم و خەفەت نەبێت کە لە شەیتانەوە بۆی هاتووە .\nزانایان دەلێن ئەم وەسواسە لە شەیتانەوەیە و دەبێت پەنا بگریت بە خوا لە وەسواسی شەیتان ، وە پشت بەخوا ببەستیت و گومانی باش بە خوای گەورە ببەیت ، ئەگەر خوازبێنی هات لە دین و ڕەوشتی ڕازی بوون ، وە خەلک مەدحی ئەو کوڕەیان دەکرد لە دین و ڕەوشت شووی پێ بکە و دوای مەخە ، وە واز لە وەسواسی شەیتان بهێنە ، شەیتان دوژمنی مرۆڤە و چاکەی بۆ مرۆڤ نایەوێت .\nبەداخەوە چەندین کچ هەبووینە چەندین خوازبێنیان ڕەت کردۆتەوە لە کۆتاییدا ماونەتەوە یان شوویان کردووە بە پیاوێکی بەساڵاچوو یان مەمنوونن تەنها شوو بکەن جا پیاوەکە چۆن بێت کێشە نییە ، ئەمەش هەموو بۆ هەڵەی کچ دەگەڕێتەوە کە تێڕوانین و بیرکردنەوەی ورد نییە لەم بابەتە ، چەندین نموونەی ڕوون ئاشکرا هەن کە پێویست ناکات باس بکرێت لە ڕۆژگاری ئەمڕۆدا کە کچ باشترین و جوانترین و گەنج ترین کوڕی ڕەت کردۆتەوە لە کۆتاییدا دەستی لەناو دەستی پێرەمێردێک ناوە و وە زۆریش پەشیمانە بەلام ئێستا چارەی نەماوە .\nئەوەی گرینگ بێت و زۆر هەستیار بێت ئەوەیە کە کچ وەک کوڕ نییە ، ئەگەر زوو شوو نەکات بەشوو چوونی گرانە ، وە دەبێت سەیری ئەوەش بکات ڕێژەی کچان زۆر زۆر زیاترن لە هی کوڕان ، ئەگەر ئافرەت هەڵی بۆ ڕەخسا با دوای نەخات و ڕەتی نەکاتەوە ، چونکە کوڕ زیاتر هەڵی بۆ دەڕەخسێت لە کچ ، کوڕ دەتوانێت لە دەرگای چەندین ماڵ بدات بۆ کچ ، بەلام کچ ناتوانێت لە دەرگای ماڵ بدات بۆ کوڕ ، کەواتە کوڕ داخوازیکارە و کچ داخوازی کراوە .\nهەروەها یەکێک لە هەلەکانی تر کە هەندێک کچان تێی کەوتوون حەز دەکەن زۆرترین داخوازییان بۆ بێت و ڕەتی بکەنەوە بۆ ئەوەی وەک فەخر و شانازی باسی بکەن لە نێوان هاوڕێیانی خۆیان ، ئەمەیان هیچ سوودی بۆی نییە و بەلکو بگرە زیانی بۆی هەیە ، چونکە لەوانەیە چەندین کوڕی باشی ڕەت کردبێتەوە ، وە دیاریش نییە لەدوای ئەم ڕەت کردنەوەیە ئایا هیچ داخوازی تری بۆی دێت یان نە ، هەروەها ئەگەر داخوازیشی بۆی بێت شووکردنی دواکەوت ، زۆرێک لە کچان وا گومان دەبەن کە چەند شووکردنیان دوا بکەوێت باشترە بۆیان ، بەلام ئەمە گومانێکی هەلەیە ، بەلکو دەلێن هەتا بۆ پیر بوونی ئافرەت چەند زوو شوو بکات تاخیرتر پیر دەبێت ، وە ئافرەت شەهوەتی زوو کۆتای دێت وەک پیاو نییە ، بەلکو زۆربەیان دوای چڵ ساڵی لاواز دەبن یان پەکیان دەکەوێت ، بەڵام پیاو وا نییە ، هەروەها زۆربەی پیاوان حەزیان لێیە ئافرەتێک بهێنن زۆر بچووک بێت .\nزانایان دەلێن بوونی ئەو حەزو ئارەزووەی کە خوای گەورە لە دڵی پیاواندا چاندوویەتی بەرامبەر بە ئافرەتان ، وە ئافرەتیش بەرامبەر بە پیاو ، بگرە لە حەزوو ئارەزووی تێنوو بۆ ئاو زیاترە ، ئەمەش شتێکی زۆر باشە گەر بێتوو بە حەڵالی و دروستی جێ بەجێ بکرێت ، وە لە تەمەنی گەنجیەتی هاوسەرگیری پێک بهێنرێت لەسەر بنەمای دین و ڕەوشت .\nزانایان دەلێن بەزۆری ئەوانەی تووشی وەسواس بووینە یان شووکردنیان دوا کەوتووە یان ماونەتەوە کە هەردووکیان زیانی بۆی هەیە .\nزانایان دەلێن چارەسەر بۆ لاچوونی وەسواسی شوو کردن :\n(۱) بیر لەوە بکەیتەوە کە ئەمە لەشەیتانەوەیە و دوژمنی مرۆڤە ، وە شەیتان چاکەی بۆ مرۆڤ نایەوێت ، کەواتە نابێت بەگوێ ئەم وەسواسە بکەیت .\n(۲) زۆر دوعا کردن بۆ ڕزگار بوون لەم وەسواسە ، هەروەها کردنی نوێژی استخارە ، هەروەها پەناگرتن بەخوا لە وەسواسی شەیتان .


بەکەلتوور کردنی خوێندن یا خوێندنەوە؟\nخوێندن و خوێندەواری ئەو بوارەی لەهەر کاتێک و قۆناغێک باسی لێوە بکەین و لێی بدوێن کاتێتی و نە نوێیە و نەکۆن دەبێت، ئەو بوارەی لەهەر کۆمەڵگایەک و لەناو هەر گەل و نەتەوەیەک، ئەگەر بە زمانێکی سادەش گوزارشتی لێبکەی هەر ئەوەیە کە، خوێندن و خوێندەواری هۆکارێکە بۆ پێشکەوتن و بەرەو پێشچون و هۆشیاری .\nوەک چۆن دەبێتە هۆکارێکی گرنگ بۆ خۆشگوزەرانی و ئارامی و لێکتێگەیشتن و ئاسودەیی بۆ تاکەکانی نێو کۆمەڵگا جیاوازەکان . جگە لە فەراهەم کردنی بەختەوەری لە ژیانێکی بەردەوام، بەهەمان شێوە داهاتویەکی گەش بۆ نەوەکانیش مسۆگەر دەکات .\nزانست و زانیاری کە زادەی خوێندەوارین، کۆمەڵگایەکی تەندروست و ئارام و پڕ لە ڕەفاهیەت و وەک یەکی کۆمەڵایەتی و داد و یەکسانی و هەموو بوارەکانی تری ژیانی مرۆڤ و مرۆڤایەتی فەراهەم دەکات . هۆکارێکی گرنگە کە کۆمەڵگایەک لە کۆمەڵگایەکی تر جیادەکاتەوە، تەنانەت هەڵسوکەوتی ڕۆژانەش لە نێوانی تاکەکانی کۆمەڵگا جیا دەکاتەوە. ئەگەر سەیری هەر ئاینێک بکەی جا ئاسمانی بێت یا نا ئاسمانی ئاینێک نابینیەوە کە بە گرنگی پێدانێکی زۆر باسی خوێندن و خوێندەواری نەکردبێت، کە ئێمە دەزانین ئاینەکان بۆ پێشڕەوایەتی و ڕۆشنگەرایی ژیانی مرۆڤەکان هاتونە بوون .\nئەوەی من دەمەوێت قسەی لە بارەوە بکەم گرنگی خوێندن و خوێندەواری نیە تا لە وتارێک و بابەتێکی وادا قسەی لەسەر بکەین، ئەوەی مەبەستی منە دەمەوێت لەنێوان بەکەلتوورکردنی خوێندن و بەکەلتوورکردنی خوێندنەوە لە کۆمەڵگای کوردەواری قسەی لەسەر بکەم . یا بە مانایەکی تر پرسیار بکەین و بڵێین ئایا ئێمە بە کەلتوورکردنی خوێندنمان تێپەڕاندوە تا ئێستا داوای بە کەلتوورکردنی خوێندنەوە بکەین ؟ چونکە زۆر جار لێرەو لەوێ گوێ بیستی ئەوە دەبین کە پێویستمان بە (بەکەلتوورکردنی خوێندنەوە ) هەیە کە ئەمە ڕاستیەکی حاشاهەڵنەگرە و پێویستیەکی ژیاریە، بۆ ئاشنایەتی و گەشەکردن و فراوانبونی زانیاریەکانی مرۆڤ .\nبە باوەڕی من، ئێستا لە قۆناغێکین پێویستمان بە بەکەلتورکردنی خوێندن هەیە بەتایبەت دوای ئەو دۆخە نەخوازراوەی هەرێمی پێدا تێپەڕ بوو یاخود بڵێم تێیدا گوزەر دەکات . کە دەکرێ بەچەند خاڵێک جیا بکرێنەوە .\nئەو هۆکارانە چین کە وای کردوە دوورکەوتنەوە لە خوێندن بەرەو دیاردەبوون هەنگاو بنێ ؟ وە چۆن دووبارە پێویستمان بە بەکەلتوورکردنی خوێندن هەیە ؟\nیەکەم / دانەمەزراندن و لەبەرچاونەگرتنی هەوڵ و ماندوبونی چەندین ساڵەی خوێندکار و دیارنەبوونی داهاتوی خوێندکار و بێ هیوابونی تەواوەتی لەوەی خوێندکار بیر لە وازهێنان بکاتەوە نەک بەردەوام بوون لە خوێندن . یاخود نەهاتنەوەی ناوی خوێندکاران لە زانکۆوپەیمانگاکان و دوای بڕینی قۆناغی ئامادەیی چونەوە ماڵێی خوێندکار نەک درێژەدان بە خوێندن کە هۆکارێکی گرنگە بۆئەوەی لە کۆمەڵگای ئێمەدا دوورکەوتنەوە لە خوێندن برەو بسەنێ نەک بەرەو خوێندن و ڕوو لە فێربوون . کە ئەمە دەکرێت بە دامەزراندن و جیاوازی نەکردن لە دامەزراندن و وەرگرتنی زیاتری خوێندکار و ڕێزگرتن لە ماندووبونی چەندین ساڵەی دەرچوان بەشێک لە نیگەرانیەکان بڕەوێنێتەوە و هاندەرێکی باش بێت بۆ دوبارە گەڕانەوەی ئومێد بە خوێندن و خوێندەواری .\nدووەم / بێ ئەرزشکردنی بڕوانامە و خاوەن بڕوانامەکان ئەمە هۆکارێکی کاریگەرە کە وا دەکات بێ ئومێدی پەخش بکرێت . کاتێک خاوەن بڕوانامەیەک لەو پەڕی ژیان و گوزەرانی خراپ دایە و موچە خۆرو بڕوانامەدارەکان لە ناویشیاندا چینی مامۆستایان بەهۆی نەبونی موچەو کەمی مووچە لە ژیانێکی خراپدا گوزەر دەکەن، هۆکارێک دەبێت بۆ ساردبونەوەی خوێندکار لە خوێندن بەتایبەت کە ڕۆژانە بەریەک کەوتن لە نێوان خوێندکارو مامۆستایاندا هەیە .\nکە دەکرێت بە فەراهەمکردنی ژیانێکی شایستە بۆ مامۆستایان و بڕوانامەدارەکان لە ڕێگەی دابینکردنی موچەی شایستە و ژیانێکی شایستە هەموو ئەم نیگەرانیانە بڕەوێنرێنەوە ببێ بە هاندانێکی گرنگ بۆ بەردەوامبوون لە خوێندن و هەوڵدان بۆ بەدەستهێنانی بڕوانامە و پلەی باڵا .\nسێ یەم / جیاکاری لە شێوازی دامەزراندن و بڕی موچە، کاتێک دەرچویەکی زانکۆ یا خاوەن بڕوانامەیەک دانامەزرێ بەڵام بە پێچەوانەی ئەمە کەسانێک لە هێزە سەربازیەکان بە موچەیەکی زۆر و بەرز دادەمەزرێن، ڕێک دەبێت بە هۆکارێک بۆ ساردبونەوە لە خوێندن کە بەداخەوە ئەمە تەنها کاریگەریەکەی تەنها لەسەرخودی خوێندکار جێناهێڵێت و بەشێک لە دایکان و باوکان و کەسوکاری خوێندکاریش ئەم هۆکارە کاریگەری لەسەرکردوون .\nبۆ نەمانی ئەم هۆکارە گرنگ و کاریگەرە پێویست بەوە دەکات ئەم جیاکاریە زۆر و نا واقعیە بنەبڕ بکرێت و ئەم هاندانە نەمێنێت کە خەڵک واز لە خوێندن بێنن و بەرەو هێزە چەکدارەکان ڕابکێشرێن بۆ دامەزراندن بە بێ بڕوانامە و لەم لاوەش خاوەن بڕوانامە بۆ شوێنە مەدەنی و کەرتە خزمەتگوزاریەکان چاوەڕێی دامەزراندن بکەن ئەگەر بەموچەیەکی کەمیش بێت .\nچوارەم / بە پارەکردنی خوێندن یا بە ئەهلی کردنی خوێندن\nکاتێک ساڵانە خوێندکارێکی زۆر ناویان لە زانکۆ و پەیمانگا حکومیەکان دەرناچێ ( جا بەهۆکاری کەمکردنەوەی ڕێژەی وەرگرتنی خوێندکار بێت یا نزمی نمرە ) هۆکارێکە بۆ ئەوەی بەشێکی خوێندکاران هەر لە سەرەتاوە بێ ئومێد بێت و ئەو بیرە لای خۆی گەڵاڵە بکات کە ئەو ناتوانێت لە زانکۆوپەیمانگای حکومی درێژە بەخوێندن بدات و توانای داراییش ڕێگرە لە زانکۆوپەیمانگای ئەهلی بخوێنێ کەواتە بوو بە هۆکارێک بۆ ساردبونەوەودابڕان لە خوێندن .\nبۆیە بۆ تێپەڕکردنی ئەم بێ ئومێدیە دەبێت حکومەت ڕێژەیەکی زۆر لە خوێندکاران لە زانکۆوپەیمانگا حکومیەکان وەربگرێت ئەگەر بڕیارە خوێندن بەخۆڕایی بێت .\nپێنجەم / سیستەمی پەروەردە و وەک یەکی لە خوێندن\nمەنهەج و شێوازی خوێندن و تێکەڵ کردنی بە سیستەمێک کە لەگەڵ هەڵومەرجی کوردستان ناگونجێت و جیاکاری لە نێوان خوێندنگا ئەهلیەکان و خوێندنگا حکومیەکان لە ڕوی مەنهەج و سیستەمی خوێندن بەهەمان شێوە هۆکارێکی بێ ئومێدبونە . خوێندک\nدوورکەوتنەوە لە خوێندن و فێربوون و تەواوکردنی خوێندن و بەدەستهێنانی بڕوانامە خەریکە ببێت بە باو و گەشە دەکات .\nبۆیە پێویستە بە کارکردن لەسەر هەریەک لەمانە و دۆزینەوەی چارەسەر و بنەبڕکردنی لایەنە نەرێنیەکانی کە بونیان هەیە خوێندن بکەین بە کەلتوور و ڕۆڵەکانمان بگێڕینەوە بۆ پەیدا کردنەوەی ئومێد بە خوێندن و خوێندەواری و فێربوون و زانست و زانیاری، خێزان و پەروەردە کە دوانەی سەرکەوتن و پێشکەوتنی کۆمەڵگان بەیەکتر ئاشت بکەینەوە .\nگرنگە ئیتر ئەو قسە باوەی ئێستا هەیە کۆتایی پێ بێت (جا با خوێندنیش تەواو بکات چ سودێکی هەیە ) بە هەوڵی حکومەت و کەس و کاری خوێندکار و دەزگاو ڕێکخراوە پەروەردەیی و ڕاگەیاندنەکان بەرەو خوێندن و زانست و فێربوون هەنگاو بنێین نەک دوورکەوتنەوە لێی . کاتێک خوێندنمان چۆوە سەر ڕێچکە ڕاستەقینەکەی خۆی ئەوکات داوای بەکەلتوورکردنی خوێندنەوە بکەین.\nبەکەلتوور کردنی خوێندن یا خوێندنەوە؟ \nجیاکاری لە شێوازی دامەزراندن و بڕی موچە


(ئاو و ڕاهێنانی وەرزشی) · Kurdsport\nدەستپێک/ڕێنمایی/(ئاو و ڕاهێنانی وەرزشی)\n327 چەند خولەکێک دەخوێنرێتەوە\nد.علی تەها غفور\nئاو گرنگیەکی گەورەی هەیە لە کاتی ئەنجامدانی ڕاهێنان یان هەر ئەرکێکی جەستەیی ،هەروەها ئاشکرایە کە لەشی مرۆڤ 75% پێکهاتووە لە ئاو بویە لە کاتی ڕاهێناندا وەرزشکار بڕێکی زۆر ئاو لە دەست دەدات بە پێی قورسی وتوندی وماوەی راِهێنان ، بە مەبەستی ئاسانکاری وتیگەیشتن بە شێوازی خاڵ ڕوونی دەکەینەوە بەم شێوەی خوارەوە :\n1-وەرزشکار ئەو بڕە ئاوەی کە لە دەست دەدات پشت دەبەستێت بە ماوە وجۆری ڕاهێنان وباری ژینگە،بۆیە پێویستە وەرزشکار ئاوی پێویست وەربگرێت بە مەبەستی ڕێکخستنی پلەی گەرمی لەش، چونکە ئەو گەرمییەی دروست دەبێت لە لەش بە هۆی ڕاهێنان بۆ ماوەی چەند خولەکێک بەسە بۆ لە ناو بردنی پرۆتینی ماسولکە، هەروەها بوونی ئاو رۆڵێکی بەرچاوی هەیە لە کەم کردنەووەی پلەی گەرمی لەش لە ڕێگەی پرۆسەی ئارەق کردنەووە، هەروەها ئەو بڕە ئاوە پێوانە دەکرێت بە (2-8 %) لە کێشی لەش.\nنموونە // وەرزشکارێک کێشی (70 کغم) بێت لە دوای ڕاهێنان ولە دەست دانی ئەو بڕە ئاوە کێشی دەبێتە (66.5 کغم) ئەگەر ڕێژەی (5%) لە کێشی لە دەست بدات پاشان دوای خواردنەوەی شلەمەنی وئاو دەگەڕێتەوە هەمان کێش یان نزیک لە کێشی خۆی.\n2-کەم بوونی ئاو وشلەمەنی لە جەستەی وەرزشکار دەبێتە هۆی کەم بوونی برَی پلازما هەروەها دەبێتە هۆی کەم کردنەوەی (پەستانی دڵ- قەبارەی ناردنی خوێن بۆ جەستە).\n3-وەرزشکاری هەناسە درێژی (ماوە درێژەکان) لە کاتی ئەنجامدانی (1) کاتژمێر ڕاهێنان یا کێبڕکێ بڕی (4 لیتر) ئاو لە دەست دەدات لە بەر ئەوە دەبێت بە باشی چاودێری کێشی وەرزشکار بکرێت پیش وپاش ڕاهێنان چونکە پێویستی بە ( نیو لیتر) ئاوە بۆ هەر (1-2 کگم) لە کێشی یاریزان.\nنموونە // وەرزشکارێک کێشی (70 کگم) بێت پێویستی بە (17،5 لیتر) ئاوە بۆ ئەو ڕۆژە کە بتوانێت قەرەبووی ئەو بڕە ئاوە بکات کە لە دەستی داوە لە کاتی ڕاهێنان.\n4-وەرزشکاری ماوە درێژەکان لە هەموو وەرزشکارێک زیاتر پێویستی بە ئاوە لە کاتی ڕاهێنان یان کێبڕکێ بە تایبەت ماراسۆن (42 کم) بۆیە لە کێبڕکییەکان (10-15) خاڵی بوژانەوە دەبینین کە ئاو یان شلەمەنی (100-200 ملیتر) پێان دەدرێت بۆ ئەوەی بەردەوام بن وتووشی کەمبوونی ئاو لە جەستە نەبن، هەروەها لە کۆتای ماراسۆنەکە هەندێ وەرزشکار بێ هۆش یان بێ هێز دەبێت بۆیە پێویستی بە (کلۆکۆز- املاح(خوێ) ) بە شیوەی شلەمەنی لە ڕێگەی دمارەوە دەدرێت بە وەرزشکارکە.\n5-وەرزشکار باری تەندروستی تێک دەچێت ئەگەر هاتوو بڕی (3%) ئاوی جوستەی لە دەست بدات دەبێتە هۆی:-\n*لاواز بوونی ئەرکی ماسوولکەکان وبەردەوام نەبوونی وەرزشکار لە چالاکی وەرزشی.\n*کەم بوونی قەبارەی خوێن وخاوبوونی ئیشی دڵ وسوڕی خوێن لە گورچیلەکان.\n*کەم بوونی بڕی ئۆکسجین.\nکەم بوونی توانای جەستە بۆ ڕێکخستنی پلەی گەرمی لەش.\n*کەم بوونی پێکهاتەکانی کلایکۆجین لە جگەر (کە شوێنی هەڵگرتنی وزەیە).\n6-زۆرینەی لێکۆڵینەوەکان دەیسەلمێنن کە ئەو بڕە ئاوەی دیاری کراوە بۆ وەرزشکار لە کاتی ڕاهێنان وا دەکات وەرزشکار ئەو بڕە ئاوە بەکار بهێنێت بۆ ئەوەی هیچ بڕە ئاوێک لە کلایکۆجین بەکارنەهێنێت بە مەبەستی درووست نەبوونی ماندوبوونی خێرا .\n7-پێویستی رۆژانەی ئاو بۆ هەر کەسێکی ئاسایی کە وەرزش ئەنجام نادات بڕی (2.5 لیتر)ە وبۆ کەسێکی وەرزشکار پێویستی بە (6 لیتر) وزیاتر بە پێی ئەوە وەرزشەی ئەنجامی دەدات.


حوکمی سیواک کردن بۆ ڕۆژوەوان: ماڵپەڕی وەڵامەکان\nڕۆژووئەو شتانەى حەڵاڵە بۆ ڕۆژووانحوکمی سیواک کردن بۆ ڕۆژوەوان\nحوکمی سیواک کردن بۆ ڕۆژوەوان\nحوكمى بەكارهێنانى سیواك و بۆن بۆ رۆژوەوان چییە؟\nوتەى پەسەند ئەوەیە كە سیواك كردن سوننەتە ، وە دروستە كەسی رۆژوەوان بەكاری بێنێ جا لەسەرەتاى رۆژەوە بێ یان لە كۆتاییەكەیەوە\nوتەى پەسەند ئەوەیە كە سیواك كردن سوننەتە ، وە دروستە كەسی رۆژوەوان بەكاری بێنێ جا لەسەرەتاى رۆژەوە بێ یان لە كۆتاییەكەیەوە، لەبەر گشتێتى فەرموودەى: (( السواك مطهرة للفم مرضاة للرب))(1)، واتە: سیواك پاككەرەوەى دەمە و ڕازیكەرى خوایە.\nهەروەها لە فەرموودەیەكى تردا فەرموویەتى: ((لولا أن أشق على أمتي لأمرتهم بالسواك مع كل صلاة))(2)، واتە: لەبەر ئەوە نەبێت ناڕەحەتى و دژوارى لەسەر ئوممەتەكەم دروست دەبێت فەرمانم پێ دەكرن بە سیواك كردن لەكاتى هەموو نوێژێكدا. بەهەمان شێوە بۆنیش دروستە بۆ رۆژوەوان لەسەرەتا رۆژەوە بێ یان كۆتاییەكەى ئیتر بخور بێت یان ڕۆن بێت یان شتى تر، بەڵام ئەوەیە كە بخور نابێت هەڵبمژرێت چونكە بخور بەش بەشی مادى وهەست پێكراو وبینراوە و ئەگەر هەڵبمژرێت ئەوا بەرزدەبێتەوە بۆ ناو لووتى وپاشن بەرەو گەدەى، هەربۆیە پێغەمبەرى خــوا ـ ﷺ ـ بە لەقیتى كوڕى صەبورەى فەرموو: ((بالغ في الاستنشاق إلا أن تكون صائماً))(3)،واتە: لەكاتى دەستنوێژدا بەجوانى ئاو ڕا بدە بەناو لوتتدا مەگەر بەرۆژو بوویت.\n(1) أخرجه البخاري معلقاً: كتاب الصوم/ باب السواك الرطب واليابس للصائم.\n(2) أخرجه البخاري،كتاب الصيام، باب السواك الرطب واليابس للصائم.ومسلم: كتاب الطهارة/ باب السواك(25).\n(3) تقدم تخريجه .\nئایا قەترەى چاو ئەگەر تامەکەى بگاتە قوڕگ ڕۆژوو دەشکێنێ؟ حوکمى جیماع کردن لە کاتى بانگى بەیانى لە مانگى ڕەمەزان پرسیار كرا لە شێخ صالح الفوزان ئایا بۆ ڕۆژووان دروستە (معجون)ی ددان بەكاربهێنێت لە ڕۆژەكانی ڕەمەزاندا؟ ئەو شتانەی دروستە و حەڵاڵە بۆ كەسی بەڕۆژوو ئەنجامیان بدات کامانەن؟ حوکمی بەربوونی خوێنی لووت\nسەردان: ١,١١٩ بەش: ئەو شتانەى حەڵاڵە بۆ ڕۆژووان\nپرسیاری دواترچاو ڕەشتن لە کاتی بەڕۆژوو بوونپرسیاری پێشتردەرکردنی ترسی منداڵ لە کاتى مەغریبدا


پاش کوژرانی 5 پـۆلیس لە شارێـکی ئەمەریکا گومانبارێـک دەکوژرێت و 3 ی دیکە دەستگیردەکرێن\nسەرۆکی پـۆلیسی شاری داڵسی ویلایەتی تەکساس بەیانی ئەمڕۆ هەینی ڕایگەیاند 3 گومانبار دەسـتگیرکراون و کاربەدەسـتانی دیکەی ئاسایشی دەڵێن گومانباری چوارەم کوژراوە، ئەمەش پاش ئەوەی لە میانەی خۆپـیشاندانێـکی ناڕەزایی لە شارەکە تەقەیان لە پـۆلیس کردبوو و لە ئاکامدا 5 پـۆلیس کوژران و 6 پـۆلیسی دیکە برینداربوون.\nکاربەدەسـتان دەڵێن پـۆلیس هەوڵی دابوو گومانباری چوارەم خۆی ڕادەستبکات کە لە گەراجێـکی ئۆتۆمبیل خۆی حەشاردابوو، بەڵام ئامادە نەبووە و کەوتبووە شەڕە تەقە لەگەڵ پـۆلیسەکاندا. هێشتا ڕوون نیـیە ئایا خۆی گولـلەی بە خۆیەوە نابوو یان بە گولـلەی پـۆلیس کوژراوە.\nخۆپـیشاندانەکە سازکرابوو بۆ دەربڕینی ناڕەزایی لە بەرامبەر کوژرانی 2 پـیاوی پـێست ڕەش بە دەسـتی پـۆلیس لە ماوەی ئەم هەفتەیە، یەکێـکیان لە ویلایەتی لویزیانا و ئەوی دیکەیان لە ویلایەتی مینەسۆتا.\nسەرۆک ئۆباما کە لە ئێسـتادا لە وارشۆی پایتەختی پـۆلەندایە بۆ بەشداریکردن لە کۆنگرەی ناتۆ، زویەکی بەیانی هەینی بە کاتی واشنتن لەوێوە وتارێـکی پـێشکەش کرد و تیایدا بە توندی هێرشی سەر پـۆلیسەکانی شەرمەزارکرد و گوتی هێرشێـکی قێزەوەنی بە مەبەست بووە بۆ سەر ئەو پـۆلیسانەی کە بە ئەرکی فەرمی خۆیان هەستابوون. گوتیشی پـۆلیس کارێـکی ئێجگار قورسی هەیە و تەقەکردنەکە شتێـکی ناخۆش بە بیرمان دەهێنێتەوە کە پـۆلیس چەندە ڕووبەڕووی مەترسی دەبێتەوە.\nدەیڤد بڕاون سەرۆکی پـۆلیسی داڵس دەڵێت یەک لە دەسـتگیرکراوەکان ژنە و لێکۆڵنەوە لەگەڵ دوو گومانبارەکەی دیکە کراوە کە بە جانتای گوماناویـیەوە بینرابوون و وەهایان کردبوو پـۆلیس دوای ئۆتۆمبیلەکەیان بکەوێت.


رێنمایی نوێ بۆ پێدانی پاسپۆرت دەدرێت\n13/9/2018 09:26 AM\nبەغدا رێنمایی و نرخ بۆ نوێكردنەوەی پاسپۆرت لەسەر داوای خاوەنەكەی و دانانی ناوی سێیەم لەبری نازناو داواكاری بەدەستهێنانی پاسپۆرت بە خزمەتگوزاری خێرا رەوانەی هەرێم دەكات، بەپێی زانیارییەكانیش دەركردنی پاسپۆرت و نوێكردنەوەی بۆ هاووڵاتیان بەهەمان نرخی پێشترەو گۆڕانكاری تێدا نەكراوە.\nبەڕێوەبەرایەتی پاسپۆرتی سلێمانی لەبارەی رێنماییەكانی حكومەتی عیراق و مەرجەكانی خزمەتگوزاری پێدانی پاسپۆرت بە هاووڵاتیان بەدەر لە مامەڵەی ئاسایی ئاشكرادەكات، بەپێی زانیارییەكانیش ئەو كەسانەی دەیانەوێت پاسۆرت دەربكەن یان نوێی بكەنەوە بەهەمان نرخی پێشوترەو هیچ گۆڕانكارییەك لە نرخەكەیدا رووینەداوە.\nلەبارەی رێنماییەكانەوە، پاسپۆرتی سلێمانی لە روونكردنەوەیەكدا كە وێنەیەكی دەست خاك كەوتووە، ئاماژەی بەوە داوە: نوێكردنەوەی پاسپۆرتی ئاسایی ئەگەر ماوەكەی بەسەر نەچووبێت واتە ماوەكەی لە ساڵێك زیاتری تێدا مابێت، بە ڕەزامەندی خودی هاووڵاتییەكە دەتوانێت پاسپۆرتەكەی نوێ بكاتەوە، بەمەرجێك چەكێكی بانك ببڕێت، بەبڕی (٢٠٠,٠٠٠) دوو سەد هەزار دینار.\nروونیشیكردۆتەوە: دانانی ناوی سێیەم (باپیر) لەسەر پاسپۆرت لەبری نازناو، پێویستە چەكێكی بانك ببڕێت بەبڕی (١٠٠,٠٠٠) سەد هەزار دینارو بۆ یەكخستنی ناویش بەهەردوو نوسینی عەرەبی و لاتینی بەپێی بەڵگەنامەی بیانی، پێویستە چەكێكی بانك ببڕێت بەبڕی (١٥٠,٠٠٠) سەدو پەنجا هەزار دینار، ئەمە سەرەڕای جێبەجێكردنی خاڵی یەكەم.\nپاسپۆرتی سلێمانی هەر لەبارەی رێنماییەكانەوە، دەڵێت: داواكاری بەدەستهێنانی پاسپۆرت بە خزمەتگوزاری خێرا (خدمە السریعە)، پێویستە چەكێكی بانك ببڕێت بەبڕی (٢٥٠,٠٠٠) دووسەدو پەنجا هەزار دینار، جگەلەوانەش پشتگیری ڕاساندنی دەرچوونی پاسپۆرت یان هەر بەڵگەنامەیەك یان نوسراوێك كە دەردەچێت لە ڕەگەزنامەی گشتی لەسەر داوای هاووڵاتی یان مۆری (طبق الاصل) وەك خۆی بەدەر لەو هەڵانەی كە روودەدات لەلایەن فەرمانبەرەوە، پێویستە چەكێكی بانكی بەبڕی (١٠,٠٠٠) دە هەزار دینار ببڕێت.


هەڵوێستێک لەناو فراکسیۆنى یەکێتییەوە: سلێمانى ناچار بە رێککەوتن لەگەڵ بەغدا دەکرێت\n’’خواردنی پیاڵە ژەهرەکە’’\n2022.05.09 - 20:00\nپەرلەمانتارێکى یەکێتى رایگەیاند، هەموو ئاماژەکان بەروو ئەوە دەچن کە هەولێر، ئیدارەی خۆجێی سلێمانی ئیجبار بکات بێ گەڕانەوە بۆ هەولێر، بیر له رێككه‌وتنێك بكاتەوە لەسەر مەلەفی نەوت و غاز له پێناو ناردنی بەشە بودجەکەى.\nسەرکۆ ئازاد گەڵاڵی، پەرلەمانتاری یەکێتی لە پەرلەمانی کوردستان (9ی ئایاری 2022) دەڵێت، "بۆ ڕزگاركردنی خه‌ڵك و سلێمانی له گه‌مارۆدان و کۆتایهێنان بە تاکڕەوی لە هەرێمی كوردستان، چاره‌سه‌ر هه‌رچه‌ند تاڵیش بێت، ناچارین بیری لێبكه‌ینه‌وه."\nناوبراو دەشڵێت، "ئەگەر حکومەتی هەرێم بەردەوام بێت لە گوێنەگرتن له داواکارییەکانی خه‌ڵكی كوردستان، ئه‌گه‌ر بیه‌وێت به چاوشاركێ له‌گه‌ڵ حکومەتی فیدراڵ، مەلەفی نەوت له بیر لایه‌نه‌كان بباته‌وه، یان بیه‌وێت پشت به‌ستوو به راوێژی هه‌ڵه‌ی هه‌ندێ كه‌سی نابه‌رپرس، به گژ بڕیارەکەی دادگای فیدراڵی دا بچێت، یان رێككه‌وتن پشت گوێ بخات و قووت و نانی خه‌ڵك بخاته گه‌رووی شێره‌وه، و له سه‌رو هه‌موو ئه‌مانه‌ش، ئه‌گه‌ر ئاراسته‌یه‌كی ناو حكومه‌ت و پشتیوانه په‌رله‌مانییه‌كه‌ی، بیانه‌وێت به نەناردنی پارەی پێویست بۆ مووچەخۆرانی شارێکی خۆی لەم هەرێمەدا، خۆی له به‌رپرسیارێتی حوكمڕانی بدزێته‌وه، ئه‌وا هەموو ئاماژەکان بەروو ئەوە دەچن کە حکومەتە شموولییه‌كه‌ی هەولێر، ئیدارەی خۆجێی سلێمانی ئیجبار بکات کە بێ گەڕانەوە بۆ هەولێر، بیر له رێككه‌وتنێكی شه‌ره‌فمه‌ندانه بكه‌نه‌وه لەسەر مەلەفی نەوت و غازی سنوری ئیداره‌ی سلێمانی له‌گه‌ڵ به‌غدا له پێناو ناردنی بەشە بودجەی پارێزگاكانی سلێمانی و هەڵه‌بجە و ئیدارەكانی گەرمیان و ڕاپەڕین راسته‌وخۆ له به‌غداوه بۆ ئیداره‌ی سلێمانی. ئه‌مه تاكه رێگه‌ی ناخوێناوییه بۆ دەرباز بوون لەم ئابڵوقە ئابوری و سیاسی و کارگێڕییه کە حكومه‌تی هەولیر به‌رامبه‌ر ناوچه‌كانی تری هه‌رێمی كوردستان، ناجوامێرانه پەیڕەوی دەکات."\nسەرکۆ ئازاد گەڵاڵی هیوای خواستووە "برادەرانی پارتی به‌تایبه‌ت ئه‌وانه‌یان كه تا ئێستا بڕوایان بە هاوبەشی و پێکەوە ژیان هەیە، گوشار بخەنە سەر تیمی خۆیان له حكومه‌ت و په‌رله‌مان و بە تایبەت گوشار بخه‌نه سه‌ر بەڕێز سەرۆکی حکومەتی هه‌رێم، بۆ ئەوەی ئیدارەی خۆجێی سلێمانی ئەو پیاڵە ژەهرە نەخواتەوە، و به ناچاری ته‌ڵاق و بێزراوترین حه‌لاڵ هه‌ڵنه‌بژێرێت."\n"لە پێناو ڕزگارکردنی خەڵک له برسێتی و بێ مووچه‌یی، له پێناو بوژانەوەی ئیداره‌ی سلێمانی، له پێناو کۆتایی هێنان بە ناعه‌داله‌تی، و له‌پێناو سوتاندنی كارتی هەڕەشەی نەناردنی پارەی هەرێم بۆ سلێمانی و هه‌ڵه‌بجه و گه‌رمیان و راپه‌ڕین له‌لایه‌ن هه‌ندێ كۆلكه ده‌سه‌ڵاتداری هه‌ولێره‌وه، تاكه رێگه له‌به‌رده‌م خه‌ڵكی سلێمانی رێككه‌وتنی ئیداره‌ی خۆجێییه له‌گه‌ڵ حكومه‌تی به‌غدا له‌سه‌ر راده‌ستكردنی سامانه سروشتییه‌كانی ناوچه‌كه و داهاته‌كانی ناوخۆ پێیان، له‌به‌رامبه‌ر دابین كردنی ژیانێكی شایسته بۆ ئه‌م ناوچه‌یه،" سەرکۆ ئازاد گەڵاڵی دەڵێت.\nشێخ باز هەڵوێستێکی نوێی لەسەر مووشەکبارانی خانوووەکەی لەلایەن ئێرانەوە ڕاگەیاند\n2022.05.01 - 16:05\nیەکێتى و یەکگرتوو هەڵوێستێکى هاوبەشیان لەسەر هەڵبژاردن راگەیاند\n2022.04.27 - 17:29\nلەناو بازاڕی ناحیەیەکی هەرێم گوللـەیەک بە سەری گەنجێکەوە نرا\n2022.05.14 - 19:57\n2022.05.18 - 17:47\n2022.05.18 - 16:11


فراكسیۆنی یەكێتی: ئەنجامدەرانی تاوانە قێزەونەكەی پردێ دەستگیركران – تۆڕی میدیایی خەڵک\n2020/04/10 - 6:47 PM\nفراكسیۆنی یەكێتتی لە پەڕلەمانی عیراق ئاشكرای دەكات، كە دووان لە ئەنجامدەرانی تاوانە قێزەونەكەی پردێ دەستگیر كراون و دەشڵێت: “بە وردی چاودێری دۆسیەكەی لەدادگا دەكەین”.\nفراكسیۆنی یەكێتی لە پەڕلەمانی عیراق لە بەیاننامەیەكدا ئاماژەی بەوەكردووە، پاش بڵاوبوونەوەی دەنگۆی دەستدرێژی بۆ سەر ئافرەتێكی كوردی خاوەن پێداویستی تایبەت لەلایەن چەند چەكدارێكەوە لەناحیەی پردێ ، لەسەرەتاوە بۆ ڕاستی و دروستی بابەتەكە نوێنەرانی فراكسیۆنمان لەكەركوك لەگەڵ لایەنە پەیوەندیدارە ئەمنییەكان كەوتنە پەیوەندیكردن و بەدواداچوون.\nدەشڵێت: “لەلایەن دەزگا ئەمنیەكانەوە ئاگاداركراینەوە كە دوو كەس لە بكەرانی ئەو تاوانە قێزەونە بەماددەی (۳۰۹) لەیاسای سزادانی عێراقی دەستگیركراون و دانیان بەتاوانەكەیان ناوە”.\nپاش بڵاوبوونەوەی دەنگۆی دەستدرێژی بۆ سەر ئافرەتێكی كوردی خاوەن پێداویستی تایبەت لەلایەن چەند چەكدارێكەوە لەناحیەی پردێ ، لەسەرەتاوە بۆ ڕاستی و دروستی بابەتەكە نوێنەرانی فراكسیۆنمان لەكەركوك لەگەڵ لایەنە پەیوەندیدارە ئەمنییەكان كەوتنە پەیوەندیكردن و بەدواداچوون ، سەرەنجام دوای لێكۆڵینەوەی ورد لە ڕووداوەكە ، لەلایەن دەزگا ئەمنیەكانەوە ئاگاداركراینەوە كە دووكەس لە بكەرانی ئەو تاوانە قێزەونە بەماددەی (۳۰۹) لەیاسای سزادانی عێراقی دەستگیركراون و دانیان بەتاوانەكەیان ناوە و دۆسیەكەیان ڕەوانەی دادگا كراوە ، جەخت لە گرتنەبەری ڕێ و شوێنە یاساییەكان دەكەینەوە و لەڕێی نوێنەرانی فراكسیۆنەكەمانەوە لەكەركوك بەوردی چاودێری كەیسەكەیان دەكرێت تا لەلایەن دادگای كەركوكەوە دۆسیەكەیان یەكلادەبێتەوە و بەسزای یاسایی خۆیان دەگەن.\nپەڕلەمانی عیراقفراكسیۆنی یەكێتی\nپارێزگاری هەولێر: دۆخەکە لەژێر کۆنترۆڵدایە


دووپات له‌بوونی هه‌ماهه‌نگی له نێوان وه‌زاره‌تی شاره‌وانی و دارایی كرایه‌وه به‌روار: 2014-06-30 11:35:05ئه‌مرِۆ دووشه‌ممه 30/6/2014 خاتوو نه‌ورۆز مه‌ولوود وه‌زیری شاره‌وانی و گه‌شتوگوزاری حكومه‌تی هه‌رێمی كوردستان له دیوانی وه‌زاره‌ت پێشوازی له ره‌شید تاهیر بریكاری وه‌زاره‌تی دارایی و ئابووری حكومه‌تی هه‌رێم و شاندێكی یاوه‌ری كرد.\nله سه‌ره‌تای دیداره‌كه‌دا شاندی وه‌زاره‌تی دارایی و ئابووری پیرۆزبایی خۆیان ئاراسته‌ی وه‌زیری شاره‌وانی و گه‌شتوگوزار كرد به بۆنه‌ی ده‌ستبه‌كاربوونی له‌و پۆسته‌ی، هاوكات هیوای سه‌ركه‌وتنیان له كاره‌كانی بۆ خواست، به‌ڵێنیشیاندا به هه‌موو پشتیوانیه‌كی وه‌زیری شاره‌وانی بكه‌ن.\nله به‌رامبه‌ردا خاتوو نه‌ورۆز مه‌ولود وێرای به‌خێرهێنیانیان، دووپاتی كرده‌وه كه ده‌ستبه‌كاربوونی ئه‌وان له‌و پۆسته‌دا به‌و ئامانجه بووه كه بتوانێ له‌و رێگه‌یه‌وه خزمه‌ت به ئاوه‌دانكردنه‌وه‌ی كوردستان و پێشكه‌ش كردنی خزمه‌تگوزاری به هاووڵاتیان بكات.\nهه‌ر دوولا دووپاتیان له بوونی هه‌مانگی له‌نێوان هه‌ر دوو وه‌زاره‌تی شاره‌وانی و دارایی و ئابووری كرده‌وه له پێناو زوو رایی كردنی كاروباری هاووڵاتیان و جێبه‌جێ كردنی پرۆژه‌كان.\nراگه‌یاندنی وه‌زاره‌تی شاره‌وانی و گه‌شتوگوزار


ئاماژە بە هەڵبژاردنی پێشوەختیش دەكەن نوجێفی و عەللاوی و عەبادی بۆ لەسەركارلابردنی حكومەت ڕێكکەوتن – تۆڕی میدیایی خەڵک\n2019/11/14 - 2:59 PM\nسەرۆكی بەرەی ڕزگاریی و گەشەپێدانی عیراق، بوونی ڕێكکەوتنێك لەگەڵ ئەیاد عەللاوی سەرۆكی مینبەری عیراقی و حەیدەر عەبادی سەرۆكی هاوپەیمانی نەسر ئاشكرا دەكات، لەپێناو یەكخستنی هەوڵەكان بۆ ئەنجامدانی هەڵبژاردنی پێشوەخت لەدوای لەسەركارلابردنی حكومەت.\nئوسامە نوجێفی سەرۆكی بەرەی ڕزگاریی و گەشەپێدانی عیراق لە تویتێكیدا لەسەر تۆڕی كۆمەڵایەتی (تویتەر) ڕایگەیاندووە”لەگەڵ ئەیاد عەللاوی سەرۆكی مینبەری عیراقی و حەیدەر عەبادی سەرۆكی هاوپەیمانی نەسر ڕێكەوتوون بۆ یەكسختنی هەوڵە هاوبەشەكان و چالاككردنی كاریی سیاسی و پەرلەمانی لەپێناو هێنانەدی هەڵبژاردنی پێشوەخت لەدوای لەسەركارلابردنی حكومەتی ئێستا و پێكهێنانی حكومەتێكی كاتی بۆ زامنكردنی گۆڕانكارییەكی ئاشتیخوازانە و هێنانەدی خواستی گەل لە چوارچێوەی دەستور و پێوەرە كارپێكراوەكان”.\nبە وتەی نوجێفی”بەرەی كاریی سیاسی هاوبەش بەڕووی ئەو هێزە سیاسی و نیشتمانی و جەمارەرییانەدا كراوەتەوە كە بڕوایان حەتميەتی گۆڕانكاریی و چاكسازیی سیاسی و كاركردن هەیە بۆ ڕێككردنەوەی ڕێڕەوە هەڵەكان و كۆتایی هێنان بە دیاردەكانی گەندەڵی و كێشەكان لە وڵاتدا”.\nئەنجامی هەڵبژاردنئەیاد عەللاویئوسامە نوجەیفیحكومەتی عیراقحەیدر عەبادیعيراق\nمەهدی مەحمود: دواكەوتوویی سلێمانی بەهۆی ململانێی حیزبییە


کاردانەوەی UN بە کاریگەری گەمارۆکانی ئەمریکا لە سەر نەخۆشە پەپوولەییەکانی ئێران - Mehr News Agency\n13 sermawezê 2019 - 14:19\nNews Code 29329\nبە ڕاپۆرتی ئاژانسی هەواڵی مێهر لە ماڵپەڕی هەواڵی نەتەوە یەکگرتووەکان، فەرحان حەق جێگری وتەبێژی نەتەوە یەکگرتووەکان لە کاردانەوە بە ئەو هەواڵانەی کە لە سەر دۆخی تووش بووان بە ئەی بی لە ئێران بڵاو بووەتەوە داوای لە ئەمریکا کرد تا ڕێز دابنێت بۆ فەرمانی دیوانی نێودەوڵەتی داد.\nناوبراو لە درێژەدا وتی: ئەمریکا و هەموو وڵاتەکان ئەبێ لە ئەو بوارە ڕێز دابنێن بۆ بڕیارەکانی دیوانی نێودەولەتی داد.\nفەرحان حەق وتیشی: فەرمانی کاتیی مانفی ئۆکتۆبەری ٢٠١٨ی دادگای نێودەوڵەتی داد، ئەو ئەرکەی خستە سەر شانی ئەمریکا کە لەمپەرەکانی سەر ڕێگای هەناردە کردنی دەرمان و جیهازاتی پزیشکی بۆ ئێران جارەسەر بکات بەڵام ئێستا دەبینین کە ١٥ منداڵی تووش بوو بە نەخۆشی پەپوولەیی بە هۆی نەبوونی دەرمان و هەناردە نەکردنی پانسمانی برینەکانیان لە لایەن کۆمپانیەکی سویدییەوە، گیانی خۆیان لەدەست داوە.\nئەو قسانەی فەرحان حەق لە کاردانەوە بە قسەکانی بەرپرسی ئەنجومەنی ماڵی نەخۆشانی پەپوولەیی لە ٢١ ی خەزەڵوەری ئەمساڵ لە سەر نەبوونی دەرمان و جیهازاتی پزیشکی و لە ئاکامدا گیان لەدەست دانی ١٥ منداڵی تووش بە ئەو جۆرە نەخۆشییە تایبەتەیە.


کۆمپانیایەک هەلێکی کار بە پارەیەکی خەیاڵی دابین دەکات – Politic Press\nکۆمپانیایەک هەلێکی کار بە پارەیەکی خەیاڵی دابین دەکات\nهەندێک لە کۆمپانیا گەورەکانی جیهان هەلی کاری جۆراوجۆر و سەیر بەرامبەر بە پارەیەکی خەیاڵی دابین دەکەن، کۆمپانیای فەینەس باز هەلێکی کاری سەیر و سەمەرەی ڕاگەیاند، هەلی کارەکەش بریتیە لەوەی هەر کەسێک سەیری 13 فیلمی ترسناک بکات 1300 دۆلاری ئەمریکی بەدەست دەهێنێت.\nکۆمپانیاکە ئەوەشی ئاشکرا کرد هۆکاری ئەم داواکاریە لە کارمەندەکەی بۆ چاودێریکردنی لێدانی ترپەکانی دڵی ئەو کەسەیە لەکاتی سەیرکردنی فیلمەکەدا بۆ زانینی ئەوەی ئایا بودجەی گەورەی فیلمەکان کاریگەری لەسەر ڕادەی ترسەکان هەیە.\nکۆمپانیاکە لیستێکیان داناوە 13فیلمی ترسناکی تێدایە لەنێوان ڕۆژەکانی 9 بۆ 18ی مانگی ترشرینی یەکەم نمایش دەکرێت بۆ ئەو کەسەی کارەکە بەدەست دەهێنێت، لە بەناوبانگترین فیلمەکانیش مەنشار و ئی کوایت پلیس و چەندانی دیکە، کۆمپانیاکە ئامێرێکی چاودێریش بۆ ئەو کەسە دادەنێت لەگەڵ موچەی 1300 دۆلاری ئەمریکی، هەروەها دیارییەکیش بە بڕی 50 دۆلاری ئەمریکی.\nکۆمپانیاکە جەختی لەوەش کردەوە لە ڕۆژی 26ی مانگی ئەیلولەوە دەرگای ناو تۆمارکردن دەکاتەوە و لە یەکی مانگی تشرینی یەکەمدا ناوی براوەکە ڕادەگەیەنێت.\nبەڤیدیۆ..بایدن ببینە لە کاتی ئایس کرێم کڕیندا\nدۆزینەوەی کیسەڵێکی گەورە دوای ڕۆشتنی\nکیسەڵێکی سەدەی ڕابردوو دۆزرایەوە\nبەڤیدیۆ..ڕزگارکردنی پشیلەیەک لە لافاوێکی ترسناکدا\nبە ڤیدیۆ..تیمساحێکی ١١پێ گەنجێکی شۆک کرد


ناوچەی سەوزی بەغدا، نائارامترین شوێن!\n2021-11-07 20:17 69 جار بینراوە کۆمێنت\nلەپاش پرۆسەی ئازادی عیراق ٢٠٠٣ ، ناوچەی سەوز لە بەغدا - المنطقة الخضرا‌ء - پەیدا بوو، بووە شوێنی حاكمی مەدەنی ئەوسای عیراق و بارەگای مەجلیسی حوكم و دواتر بارەگای پەرلەمان و ئەنجومەنی وەزیران و ماڵی بەشێك لەبەرپرسان و هەندێ دامودەزگای تر، بەمەبەستی ئەوەی ئەو ناوچایە پارێزراوبێ لەهەر مەترسی و پەلامارێك. گرنگە بگوترێ كە ماڵ و بارەگای سەرۆك مام جەلال، هەم لەكاتی ئەندامێتی مەجلیسی حوكم و هەم لەكاتی سەرۆك كۆماریدا لەناوچەی سەوز نەبوو، بەڵكو ماوەیەك لەناوچەی ئەمیراتی گەڕەكی مەنسوری بەری كەرخی بەغدا بوو، دواتر هاتە گەڕەكی چادرییە لەبەری رەسافەی بەغدا. ناوچەی سەوز كە بارەگای باڵیۆزخانەی ئەمریكاشی لێیە، بەحیساب پارێزراوترین شوێنێ بەغدایە، بەڵام بەپێی رووداوەكانی ماوەی رابوردوو ، دەركەوت مەترسیدارترین شوێنی بەغدایە ! چەندینجار كەوتۆتە بەر مووشەك و هاوەن باران، پەلاماری باڵوێزخانەی ئەمریكای تێدا دراوە، بەبڕیاری سەید موقتدا ئەلسەدر، لایەنگرانی تەیاری سەدر، چوونە ناوچەی سەوزو تەلاری پەرلەمانیان گرت و بەشێكی زۆری كەلوپەلی هۆڵی كۆبوونەوەو ئوفیسی پەرلەمانتارانیان شكان . لەهەموو خۆپیشاندانەكاندا، قەرەباڵغی زۆر لەبەردەم دەرگاگانی ناوچەی سەوز دروست بووەو هەوڵی چوونە ناوەوە دراوە، بەم خۆپیشاندانانەی ئێستاشەوە . زۆربەی كات ئەو دوو پردەی بەغدا كە دەچنەوە سەر ناوچەی سەوز لە كەرخ، لەبەری رەسافەوە دەگیرێن، تاكو كەس لەوێوە خۆی نەگەیێنێتە ئەوێ.\nسەعات دووی بەرەبەیانی (7/11/2021)یش بە سێ درۆنی بۆمبڕێژكراو هێرش كرایەسەر ماڵی مستەفا كازمی سەرۆك وەزیران و فەرماندەی هێزە چەكدارەكانی عیراق، دوو لەدرۆنەكان بەچەكی پاسەوانەكانی كازمی خرانە خوارێ و یەكێكیان لەبەردەم ماڵەكەدا تەقییەوە چەند پاسەوانێك برینداربوون و كازمی سەلامەت بوو! چونكە كازمی لەوێ نەبوو!\nبەم پێیە ناوچەی سەوز شوێنێكی ئارام و سەلامەت نییە لە بەغدا، بەڵكو لەبەر ناسەقامگیری عیراق، مەترسیدارترین شوێنی بەغدایە، لەم رووداوەی حەوتی مانگیشدا، چاودێران دوو سەرنجی گرنگیان لادروست بووە، یەكێكیان ئەوەیە كە ئەو شوێنە ماڵی كازمییەو بەڵام بەماوەیەك بەر لەهێرشەكە كازمی ئەوێی جێهێشتووە! دووەم ئەوەیە، بۆ دژە ئاسمانییەكانی لای باڵوێزخانەی ئەمریكا بەیەك فیشەكیش بەرەنگاری درۆنەكان نەبوونەتەوە ، لەكاتێكدا جارەكانی تر كە ناوچەی سەوز دەكەوتە بەر هێرشی مووشەك، بەهەزاران فیشەكیان دەتەقاند؟\n2021-11-21 23:07 69 جار بینراوە


📕 بەسەرهاتی کەڵە پیاوێک\nنووسین: بۆریس بۆلیڤوی\nوەرگێڕانی: حسەین عوسمان نێرگسەجاڕی\n📕 خەندەی خەبات\nنووسینی ڕەهبەر سەید برایم\nبڵاوکار کتیبخانەی کۆشکی سەرا سلێمانی\n📕 سپیکردنەوەی خوێن\nسپیکردنەوەی خوێن، ناونیشانی یەکەم ڕۆمانی نووسەر و چیرۆکنووس فەرهاد مستەفایە کە لە دوتوێی (329) لاپەڕەدا بڵاوکرایەوە. ئەم کتێبە لە بڵاوکراوەکانی ناوەندی رۆشنبیریی ئەندێشەیە.\nفەرهاد مستەفا، کە ساڵان\n📕 باوکی ڕۆحی\nباوکی ڕۆحی یەکێکە لە شاکارەکانی ئەدەبیاتی دنیا\nنووسینی ماریۆ پوزۆ\nوەرگێڕانی ئەحمەد عەبدوڵا\nناوەندی ئەندێشە 2021\n📕 هاواری دیجلە\nلە ڕاستیدا هاواری دیجلە هاواری نووسەری دیاری کورد محەمەد ئوزونە. هاوارێکە لە ناخەوە دەربارەی کورد و مێژووی بۆتانە. ڕۆمانێکە لە قووڵایی مێژووەوە. ڕۆمانێکە جگە لە دیجلە، کەس ناتوانێت بیگێڕێتەوە.\n📼 ساعەی ڕیمانی قەدیمی هەولێر\nڤیدیۆیەکی ساعەی ڕیمانی قەدیم\n📕 کفنێک بۆ نیهاد جامی\nکفنێک بۆ نیهاد جامی\nنووسەر نیهاد جامی\n📕 شێخ مەحمودی قارەمان و دەوڵەتەکەی خوارووی کوردستان 2\nشێخ مەحمودی قارەمان و دەوڵەتەکەی خوارووی کوردستان\nمحەمەد رەسوڵ (هاوار)\n📼 ڤیدیۆی شاری سلێمانی ساڵی 1959\nڤیدیۆی شاری سلێمانی ساڵی 1959\n📕 ڤایرۆسی کۆرۆنا و چەند پەند و ئامۆژگاریەک\nنووسەر : دایکی سوننە\nپێداچووەنەوەی : مامۆستا عدنان بارام \n📼 ڤیدیۆیەکی کۆنی هەولێر ساڵی 1995\nڤیدیۆیەکی کۆنی هەولێر ساڵی 1995 جواردەوری قەلای هەولێر\n📕 ئێران و ئیخوانولموسلمین؛ خاڵەکانی هاوهەڵوێستیی و هۆکارەکانی جیاوازیی\nچاپی یەکەم 1999 \n📖 میدیاکان و ناوی بێ ناوەڕۆک\nمیدیاکان و ناوی بێ ناوەڕۆک!\nدوای ئەوەی بەرەهایی دەگاتە هەموو مالەکان یان دەبێتە هۆکاری ئەرێنی یان کێشه و گرفت سەرهەڵ دەدات بەبێ ئەوەی هەستی پێبکرێ کۆمەڵگا بەرەو چەواشەو داماڵین لە بە ه\n📜 دیدار و ژوان\nلەسەر بەردەکە دانیشتبووم، پاڵم بە قەدی دار تووە زەڕەکەی خەیاڵمەوە دابوو.\nوا چو، وبوومە ناو خەیاڵەوە، لە خۆم زیاتر کەسم لەچواردەورم نەدەبینی، نەمدەزانی خەیاڵ بۆ کام لا کەوتبووە ڕێ، نەخشەو\n👫 حسەین عوسمان نێرگزەجاڕی\nساڵی1937 لە شاری سلێمانی لە دایکبووە، سەرەتای خوێندنی لە قوتابخانە ئاینییەکانی سلێمانی و هەڵەبجە و بیارە بووە پاشان لە خوێندنی ئێواران بەردەوامی داوە بە خوێندن و پەیمانگەی کارگێڕی تەواو کردووە، بووە ب\n📖 ڕیچارد تێمپلەر باس لەیاسا ژمارە 4 دەکاتدەڵێت\nڕیچارد تێمپلەر باس لەیاسا ژمارە 4 دەکاتدەڵێت (کاتێک منداڵە گەورەکانم پچووک بوون بەخیلیم بەهەموو ئەو باوکانە دەبرد کە چەند کاتژمێرێکیان لەتۆپی پێ بەسەردەبرد لەگەڵ منداڵەکانیان هەستم بەتاوان دەکرد چونکە\n📕 چاوشارکێی فیلەکان\n📕 لە مەرگی کەژاڵ دەگەڕێم\n📷 خێزانێکی کورد لە شەقڵاوە 1966\nخێزانێکی کورد لە شەقڵاوە 1966\nیونس محەمەد عەلی؛ هاوار\nئیبراهیم میکە عەلی\nحسەین عوسمان نێرگزەجاڕی\nمیدیاکان و ناوی بێ ناوەڕۆک\n📅 15-01-1987 رێکەوت و رووداو (کڕۆنۆلۆژیا)\n📅 کاتی تۆمارکردن Aug 30 2010 11:20AM\n👁 ئەم بابەتە 6,771 جار بینراوە\n- د.ق لاشەی 70 منداڵی کوردی دایەوە کەس و کاریان، ک [ زۆرتر... 👁] ✖ ✖ ✖ 0 1 ✔ 90% ✍ هـ.ب. 30-8-2010 11:20:44\n📖 مۆمێک بۆ ڕێگای کاروانی...\n📖 مێزەرە لیبراڵەکان\n📖 گوڵبژێرێک لە دەقەناواز...\n📖 چۆن باشترین ژیان بژین\n📊 ئامار بابەت 382,551\nپەڕتووک PDF 11,927\n🗄 سەرچاوەکان 16,103\nهونەرمەند جەعفەر حەسەن، برای ناسر حەسەن بە کۆرۆنا گیانی لە دەستدا\nدوای مانەوەی بۆ ماوەی 25 ڕۆژ لە نەخۆشخانە، ئەمڕۆ 2021/4/19 هونەرمەند جەعفەر حەسەن لە تەمەنی 77 ساڵیدا بە نەخۆشی کۆرۆنا گیانی لەدەستدا، جەعفەر حەسەن لە ساڵی 1944 لە خانەقین لە دایکبووە بەڵام لە شاری هەولێر نیشتەجێ بووە و بڕیاریشە هەر لە هەولێر بە خاک بسپێردرێت، هونەرمەند جەعفەر خاوەنی چەندین سرودی نیشتیمانیە و سرودەکانی بۆ زمانەکانی ئینگلیزی و فەرەنسی وەرگێڕدراون \nشەهید یونس محەمەد عەلی ناسراو بە شەهید هاوار\nیونس محەمەد عەلی سان ئەحمەد لە گوندی تەپی سەفا لە ساڵی 1945 لە بنەماڵەیەکی خانەدان و کوردپەروەر چاوی بەدنیا هەڵهێناوە. هێشتا یونس تەمەنی یەک ساڵ دەبێت ماڵی باوکی لە تەپی سەفاوە بار دەکات بۆ شەکرالی بۆ سەر زەوییەکانی حەسەن بەگی جاف.\nلەتەمەنی 7 ساڵیدا دەینێرنە بەر خوێندن، قۆناغی سەرەتایی تەواو دەکات، پاشان دەبێتە یاریدەدەری باوکی بۆ ئیشوکاری کشتوکاڵ و ماڵداری و حساب و کتابی زەوییەکانی حەسەن بەگ، چونکە زیاتر لە پێنج سەد دۆنم زەوی ناوبراو لەژێر چاودێری\nئیبراهیم میکە عەلی.\nنووسەر و توێژەر لە بیری ئاینیدا.\nلە سلێمانی نیشتەجێیە و لە بنەڕەتدا خەڵکی گوندی(گوڵپ)ە لە هەورامان.\nبڕوانامەی یەکەمی بریتییە لە دەرچوی ئامادەیی پەرستاری/سلێمانی 1986.\nدواتر درێژەی بەخوێندن داوە و بەکالۆریۆسی هەیە لە زانستە ئیسلامیەکاندا لە زانکۆی تەرابلوسی لوبنان، خوێندکاری ماستەرە لە کۆمەڵناسیدا لە زانکۆی کوردستان لە شاری سنە.\nلە ئاوارەییدا و لە کۆتایی ساڵەکانی هەشتاکاندا لە ئێران زانستە شەرعیەکانی خوێندوە و دواتر ساڵی 1993 بەشداری تاقیکردنەوەی وەزارەتی ئەوقافی حکومەتی\nساڵی1937 لە شاری سلێمانی لە دایکبووە، سەرەتای خوێندنی لە قوتابخانە ئاینییەکانی سلێمانی و هەڵەبجە و بیارە بووە پاشان لە خوێندنی ئێواران بەردەوامی داوە بە خوێندن و پەیمانگەی کارگێڕی تەواو کردووە، بووە بە فەرمانبەر لە پەروەردەی سلێمانی ئێستا خانە نشینەو لە شاری سلێمانی دەژی.\nسەرەتای کاری ئەدەبی بە وەرگێڕانی هۆنراوەکانی پابلۆ نیرۆدا بۆ سەر زمانی کوردی و هەروەها وەرگێڕانی چەند هۆنراوەیەکی کوردی بۆ زمانی عەرەبی دەست پێ کردووە.\nسەرەڕای بڵاو کردنەوەی چەندین وتاری ڕەخنەیی ئەدەبی و چەند کورتە چیرۆکێک ل\nدوای ئەوەی بەرەهایی دەگاتە هەموو مالەکان یان دەبێتە هۆکاری ئەرێنی یان کێشه و گرفت سەرهەڵ دەدات بەبێ ئەوەی هەستی پێبکرێ کۆمەڵگا بەرەو چەواشەو داماڵین لە بە ها کۆمەڵایەتی و مرۆڤایەتیەکان دەبات، ڕاگەیاندن بەڕۆڵێکی کاریگەر دادەنرێ بۆ دروست کردنی کۆمەڵگایەکی پێش کەوتوو، بە پێچەوانەشەوە ناڕێک و دواکەوتوو داڕووخاو، چونکە ئاستی ڕۆشنبیری و شارستانیەت و پەروەردەی کۆمەڵگا دەردەخات، هۆشیاری تاکەکان پیشان دەدات و بەدنیای دەرەوەی دەناسێنێت، بەهۆی کەناڵە ئاسمانیەکان


لە چوارچێوەی ئەو ڕێککەوتنەی لە نێوان وڵاتانی ئەوروپی هەیە بۆ گواستنەوەی پەنابەران، وڵاتی ئەڵمانیا 101 پەنابەری لە یۆنانەوە گواستەوە بۆ خاکی وڵاتەکەی و لەناو پەنابەرە گواستراوەکانیشدا دەیان عێراقی تێدایە.\nله سه‌ر ڕێكه‌وتنی ئه‌ڵمانیا و یۆنان بۆ ڕه‌وان كردنی هەزار و 553 په‌نابه‌ر، دوێنێ 101 په‌نابه‌ری دیكه له ئه‌سیناوه ڕه‌وانه‌ی ئه‌ڵمانیا كران.\nبەپێی زانیاری میدیا یۆنانییەکان ئەو پەنابەرانەی ڕۆژی 16ی تشرینی یەکەم ڕەوانەی ئەڵمانیا کراون 61 کەسیان منداڵ بوون و 14 کەسی دیکەیان مێردمنداڵ بوون.\nلەو ژمارە پەنابەرە خەڵکی سوریا و عێراق و فەڵەستین و سۆماڵ و کوەێت و چەند وڵاتێکی ئەفریقیان تێدایە.\nجگە لە ئەڵمانیا چەند وڵاتێکی دیکەی ئەوروپی ژمارەیەک پەنابەریان بردووەتە وڵاتەکانیان، کە بەشێکی زۆری پەنابەران منداڵن و دەتوانرێت لە کەلتور و پەروەردەی ئەو وڵاتانەدا ڕابهێنرێن.\nدادگا دۆستێكی بارزانیی لە ئەنجومەنی نوێنەران دوورخستەوە\nدەركەوت بڕوانامەكەی مشعان جبوری ساختەیە، بۆیە دادگای فیدراڵیی عێراق بڕیاریدا لە ئەنجومەنی نوێنەران دووری بخاتەوە. دادگای فیدراڵیی عێراق…


Suomen vuosisata\nHyvinvointia rakentamassa: Suomen ja Virtasten vuosisata\nڤیدیۆی په‌روه‌رده‌یی له سه‌ر ئه‌م لاپه‌ڕه "ئاوه‌دان کردنه‌وه‌ی خۆشگوزاری: سه‌ده‌ی فینله‌ندا و خێزانی ڤیڕتانێن" باسی مێژووی فینله‌ندا و په‌ره سه‌ندنه‌وه‌ی کۆمه‌ڵگای فینله‌ندا له سه‌ره‌تای ۱۹۰۰ تا ئه‌مرۆ ده‌کات. ها\nبه ڕێگای قۆناخه‌کانی بنه‌مماڵه‌یه‌کی خه‌یاڵیی به ناوی ڤیڕتانێنه‌وه له بابه‌ته‌که چاودێری ده‌کرێت. ڤیدیۆیه‌که به زمانی فینله‌ندیی ئاسان و حه‌وت زمانی دیکه بڵاو ده‌کرێته‌وه: عه‌ره‌بی، ئینگلیزی، فارسی، کوردی سۆرانی ، سۆماڵی، تایلاندی و ڕووسی. ها\nڤیدیۆیه‌که له لایه‌ن ناوه‌ندی ئابۆری، ترافیک و ژینگه‌ی له پرۆژه‌ی "له ماڵ له فینله‌ندا" به به‌شێک پاره‌ی کۆمه‌ڵایه‌تی ئه‌ورۆپی به‌دی هێنراوه ئه‌نجام دراوه و له لایه‌ن ئه‌م شریکه‌یه‌وه Wacky Tie Films Oy\nدوای ته‌ماشا کردنی ڤیدیۆیه‌که، هه‌وڵ بده وڵامی ئه‌م پرسیارانه ببینه:\nفینله‌ندا له سه‌ره‌تای ساڵانی ۱۹۰۰ئه‌وه تا ئه‌مڕۆ زۆر گۆڕاوه. ئایا چی شت یان بڕیاری ئه‌وها له فینله‌ندا کراون بۆ ئه‌وه که بتوانین بڵێین فینله‌ندا ده‌وڵه‌تێکی خۆشگوزاری مۆدێرنه؟\nهه‌روه‌ها ژیانی خه‌ڵکیش له فینله‌ندا گۆڕاوه. چی گۆڕانکاری له ژیانی ڕۆژانه‌دا دیاره؟ چی له په‌روه‌رده‌ییدا؟ کارکردن چۆن گۆڕاوه؟\nله ساڵانی ۱۹۰۰ و ساڵانی ۲۰۰۰ دا ڕووداوه‌کانی هه‌ره گرینگی مێژووی فینله‌ندا چین؟ ئه‌و ڕوونداوانه چۆن کۆمه‌ڵگای فینله‌ندا گۆڕاوه؟\nچی هاوشێوه‌یی و جیاوازی له نێوان مێژووی فینله‌ندا و هی وڵاته‌که‌ی خۆتدا ده‌بینیت؟\nCopyright © Uudenmaan Elinkeino-, liikenne- ja ympäristökeskus


دیزاینی هونەرێكی هاوچەرخ بە فۆرمی گوڵ\nوەرگێران و ئامادەكردنی لە هۆلەندی یەوە\nئاشتی گەرمیانی .. هەولێر\nلە هونەری ئەمرۆی جیهانیدا هێزە توانادارەكان ئەوەیان خستۆتەوە كەلەهەموو بەشێكی بچوكی كەرەستە مرۆڤ دەتوانێت داهێنانێك یان تازەگەری یەك بخاتەوە بۆیە لە لاپەرە كە رۆژانە مرۆڤ بەكاری دەهێنێت ئەو گۆڕان كارییە هونەرییە ڕووی داوە بەتایبەت لە قوتابخانە سەرەتایەكاندا كە پرۆگرامێكی وانەیی هەیە بۆ فێربوونی منداڵ هەر لەسەرەتایەوە كە چۆن فێری كاری دەست دەبێت بەتایبەت بە لاپەرەی ڕەنگاو ڕەنگ كە وانەكە پێ ی دەڵێن kneu chelen ڕێك خستنی ڕەنگەكان یان دروست كردنی ئەڕەنگانە مامۆستایی شارەزاو پسپۆری دەوێت وە كەسانێكی دەوێت كە شارەزاییان هەبێت لە بواری دروست كردنی ئەو رەنگانە وە ئەو كارە هونەریانە كە بەدەست دروست دەكرێت و دابەش دەكرێت .\nئەم كارە هونەریانە پرۆگرامیان لە وەزارەتی خوێندنە بالاكان لەئەمستردامەوە بۆ دێت وە لە وولاتانی تری ئەوروپیش بەهەمان شێوە ڕوون كردنەوە وە پلانی یان بەرنامەی كاریان بۆ دادەرێژرێت و پاش وورد كردنەوەو لێك نزیك بونەوە دابەش دەكرێت بە قوتابخانەكاندا بۆ فێر بوون و داهێنانی قوتابی لەبواری كاری دەستیدا.\nواتە هەر لەمنداڵی یەوە پەرە بەم لایەنە دەدەن و قوتابیان فێری داهێنانی ڕەنگیان دەكەن ، تا دەگاتە ئەو ئاستەی كە زۆربەی قوتابیانی سەرەتایی جۆرە حەزو داهێنانێكیان تیادا دروست بووە .\nئەمە سەرەتایەكە تاوەكو قوتابی بتوانێت لەداهاتوودا پەرە بە دەست ڕەنگینیەكەی خۆی بدات ، هەروەك لەم كارانەدا دەبینرێت كە داهێنان و دیزاینێكی تازەی هونەری یە وە داهینانێكی سەردەمی یە لەو ڕوانگەیەوە كۆمەڵەكارێكی هونەری كە گووڵ و شێوازەكانی جوانكاری تیادا دروست كراوە لە water tooren galary وە لە زۆر جێگا گەلەری یە هونەریەكان ئەو شارانەی كە گەشت وگوزار ڕووی تێ دەكات ، ئەم جۆرە كارە ووردانە بەو دیزاینە هونەری مۆدرنە كە جێگای سەرەنجی خەڵكی گەشتیارە وە خەڵكی شارەكەیە لە وولاتی هۆلەندا وە ئێستا لە زۆر شارەكانی هۆلەندا ئەم كارانە دەبینیت ، هەندێكیان دووبارەی دەكەنەوە وە هەندێكیان هەر كاری ئەو كۆمپانیایەیە كە كۆمەڵە هونەرمەند و دەست ڕەنگینێكی هێناوە كاریان پێ دەكات بەتایبەت زیاتریان ئافرەتن.\nئەگەر تەماشای ئەكادیمیای هونەری شاری ئارنهیم ی هۆلەندی بكەیت ئەوا بەشێكی ئەم دیزاینە هونەری یە دەبینیت كە قوتابیان دەچنە ئەو بەشە بەشی دیزاینی كاری دەستی كە زۆر داهێنانی وە تازەگەری مۆدرینی لەخۆ گرتووە بەتایبەت ساڵانە زۆر كاری جوان ئەنجام دەدرێت وە نمایش دەكرێت لەگەلەری و هۆلەكاندا.\nهونەری مۆدرینی دەستەكاری و هەلقاچان هەروەك دیارەدەیە سەرەتاكانی دەگەڕێتەوە بۆ قوتابخانە سەرەتایی یەكان وە لەو وانە هونەریانەوە كە مامۆستایان قوتابیان فێری كای بڕینی كاغەزو بەیەكەوە لكاندن دەكەن وە دروست كردنی شێوەی جیاجیا كە چ لەڕەنگ و چ لە شێوەدا یەك دەگرێتەوە ، بۆ بێزار نەبوونی قوتابیان وە منداڵەكان ئەوانی تەمەنیان ووردە ، ئەم وانە بێجگە لە لایەنە فێركاری یەكە لایەنە جوانی و هونەریەكەشی گرنگی تایبەتی خۆی هەیە.\nلەبلاو بوونەوەی ئاستی هونەریش بەپێ ی چالاكی هونەری لە هۆلەندا وە وولاتانی ئەوروپی بەتایبەت گەلەری یەكان ئەم ڕاستیەیان خستۆتەوە كە مەبەستیانە بۆ پیشان دان و لەدایك بوونی هونەریكی هاوچەرخ لە ژیانی هونەریدا.\nلەساڵی 2000 وە ئەم كارانە بەرەو زیاد بوون چوون وە بەرەو داهێنانی تایبەتی چوون ، ئاكامەكەشی ئەو ڕوانگە هونەری یەیە كە دەبێت كەرەستەو شێوازی تایبەتی هاوچەرخی بێتە كایەوە بۆ بونەوەی هونەریكی مۆدرنی جیهانی.\nهونەرمەندانی ناسراو لەوبوارەدا لەهۆڵەندا (( كوبی كریمرس ، مارایك ڤەن دایك ، ستیڤن روبیرت ) وە لەو هونەرمەندانەی كە لە بەلجیكادا كاریان كردوە (( ریان جولین ، جیرمی التوف )) وە كارەكانیان لە هۆلە هونەریەكان پیشان دەدەن.\nبۆیە سەركەوتوویی ئەم كارانە بۆ ئەوە دەگەرێتەوە كە هونەرێكی هاوچەرخ وە مۆدرن دروست دەبێت وە شیوازێكی نوێ


بۆچی رێكخراوەكانی مافی ئافرەتان بێدەنگ دەبنەوە؟ | دەزگاى زارى کرمانجى\nبۆچی رێكخراوەكانی مافی ئافرەتان بێدەنگ دەبنەوە؟\nلە هەرێمی كوردستان ژمارەیەكی زۆر رێكخراوی كۆمەڵگەی مەدەنی و مافی ئافرەت هەن، كاری ئەم رێكخراوانە داكۆكی كردنە لە مافی چین و توێژەكان، بەڵام زۆرجار بێ هەڵوێستی و بێ دەنگی یا لەرزۆكی رێكخراوەكان لەدەربڕینی هەڵوێست جێگەی رەخنە بووە، چاودێران كۆمەڵێك هۆكار بۆ ئەم دۆخەی رێكخراوەكانی كۆمەڵگەی مەدەنی دەزانن و دەیخەنەروو.\nساوێن زوبێر، خاتونێكی دانیشتویی سۆرانە، كەم تا زۆر ئاگاداری كاری ئەو رێكخراوانەیە و لە بارەی كارەكانی ئەم رێكخراوانە بەم شێوەیە بۆمان دوا" بە بۆچوونی من، ئەگەر رێكخراوەكان پلان و كار و پڕۆژەی ڕێك و باشیان هەبێت، ولەسەر پەیڕەو و پرۆگرامەكانیان سووربن لە كاركردندا، بە دڵنیاییەوە دەتوانن ئەوە بكەن كە دەیانهەوێت، هەڵبەتە گەر ڕێگا بدەن! بەڵام لە هەر كەیسێك كە ناتوانن بەردەوام بن لەسەر داواكانیان، یاخود زۆرجار گەر داواكانیان بەدڵی دەسەڵات و كلتوور و ئایین نەبێت، كپ و بێدەنگ دەكرێن. كەیسی كەم هەیە تا كۆتایی یەكلایی كرابنەوە، گەر یەكلاییش كرابنەوە بەوجۆرە نا، كە رێكخراوەكە دەیەوێت. ماوەیەك بەهەندێك بابەت خەریك دەبن، بە جۆرێك خەڵكی پێوە سەرقاڵ دەكەن، دوایی بابەتەكە بە مانای جددیەكەی، لەنێو هەرا و هۆریای خەڵك وون دەبێت، یان زۆرجار شكلێكی كۆمیدی وەردەگرێت، لەوێوە بابەتی دی سەر هەڵئەدەن، دوور لە بابەتە جددیەكە. رۆژانە چەندین قسەی نەشیاو و كاری نەشیاو بەرامبەر ئافرەتان دەكرێن، كە سنووری ئازادی و پیرۆزییەكانیان دەبەزێنن، بەڵام كوا ئەو كەیس و ڕووداوانەی رێكخراوەكان یەكلاییان كردۆتەوە؟!"\nخاتوو ساوێن، لەبارەی لایەنگیری ئەو رێكخراوانە گووتی" رێكخراوەكان بێلایەنی خۆیان ناپارێزن، زۆربەیان سەر بە حیزب و لایەنێكی دیاریكراون، لە بەرژەواندی ئەو لایەنە كەیسەكان یەكلایی دەكەنەوە. پێویستە رێكخراوەكان، حكوومی یاخود ئەهلی، لە هەر كەیسێك بە زانستیانە و ژیرانە، بەپێی پەیڕەوی ناوخۆی رێكخراوەكە، هەڵسەنگاندن بكەن لایەنە باش و خراپەكانی ببینن و یەكلایی بكەنەوە".\nسەرگرد هەنارەیی، توێژەری كۆمەڵایەتییە لەبارەی رۆڵ و ئەركی رێكخراوە ناحكومیەكان گووتی" رێكخراوە ناحوكمیەكان لە وڵاتە پێشكەوتووەكان دەوری سەرەكیان هەیە لە ئاراستە كردنی كۆمەڵگە، هەروەها كاریگەری زۆریان هەیە لەسەر دەوڵەت و پەڕلەمان و یاسای ووڵات، بەجۆرێك كە هەندێ جار بەهۆی ئەو رێكخراوە ناحوكمیانە یاسایەك هەموار دەكرێتەوە، یا یاسای نوێ دەردەچێ، لە وڵاتی خۆمان كەچی رێژەیەكی زۆر لەو رێكخراوانە بونیان هەیە، لە بواری جۆراو جۆر كاردەكەن، بەتایبەتی لە پرسە دینیەكان و پرسە كۆمەڵایەتییەكان، بەڵام ئەو كاریگەریەیان نیەو بەڵكو زۆر بێ دەسەڵاتن بە تایبەتی رێكخراوەكانی مافی ئەفرەتان، چەندین نموونەی وامان هەیە، كە پێشێڵكاری كراوە بەرامبەر ئافرەت و ئەم رێكخراوانە نەیانتوانیوە داكۆكی لە مافەكانی ئافرەت بكەن، و هەر زوو بێدەنگ دەبنەوە و ناتوانن تا كۆتایی سوربن لەسەر كەیسەكە، بە كورتی ئەدۆڕێنن، پێم وایە بێ دەسەڵاتی و كەمی كاریگەریان دەگەڕێتەوە بۆ چەند هۆكارێك كە دەمەوێ لێرە بە چەند خالێك ڕوونی بكەمەوە:\n1- رێكخراوە ناحوكمیە جیهانیەكان دروستبونیان لە پێویستی بووە بۆ دیاردەیەك، واتە لە ئەنجامی سەرهەڵدانی كێشەیەك یا دیاردەیەكی گرنگ و مەترسیدار، ئەو رێكخراوە دروست دەبێت و لەو بوارەدا رۆڵ و كاریگەری خۆی دروست دەكات، بەڵام لە كوردستان رێكخراوەكان هەموویان لەوەی ئەوان سەرچاوەیان گرتوە، یا بە شێوەیەك كۆپی رێكخراوە جیهانیەكانن و لێرە كۆپی كراون.\n2- رێكخراوە جیهانیەكان لە وڵاتە پێشكەوتوەكان دورن لە هەموو دەسەڵاتێكی حیزبی و حوكمی و بەڵام لە كوردستانی خۆمان بە پێچەوانەوە هەموو رێكخراوێكی ئەم كوردستانە بە پالپشتی حیزب یان كەسایەتیەكی باڵادەست دروست بوونە.\n3- رێكخراوە جیهانیەكان لە وڵاتە پێشكەوتوەكان خۆیان كاری خۆیان دەكەن و ئەنجومەنی خۆیان هەیە كە تەنها بڕیار لە خۆیان وەر دەگرن، واتە خۆیانن.\nگەر ورد بینەوە لەو خالانەی سەرەوە بۆمان رون دەبێتەوە، ئەو رێكخراوانەی كە هەن لە كوردستان هەرگیز ناتوانن بەو شێوەیەی كە پێویستە بۆ كۆمەلگە، كاریگەرو بەهێز دەر بكەون، چونكە گەر رێكخراوەكان ئازاد و سەربەخۆ نەبن و بە پاڵپشتی لایەنێك دروست كرابن، ئەوا هەرگیز ناتوانن بێ رێنمای ئەوان یان پێچەوانەی بەرژەوەندیەكانی ئەوان كار بكەن، بەمەش هەر گیز ناتوانن ئەو كاریگەریەیان هەبێت بە سەر پرسە دینی و كۆمەڵایەتیەكان، هەروەها بەتایبەتی لە بواری دینی و عەشایەری، چونكە رێكخراوەكانی ئێمە كۆپی پێستی وڵاتە پێشكەوتوەكانن و كۆمەڵگەی ئێمە زۆر جیاوازی هەیە لەگەل كۆمەڵگەی ئەوان، بۆیە گەر هەر جارێك رووداوێكی نوێ لەكۆمەڵگە ڕوو دەدات، ئەوان هیچ ڕەچاوی كۆمەڵگەی كوردی ناكەن، ئەمەش وا دەكات نەتوانن كاریگەربن، چونكە وڵاتی ئێمە وڵاتێكی دینی و خێڵەكیە، هەروەها ئەو رێكخراوانە تەواو بە پێچەوانەی دین و كلتووری خێڵەكی كار دەكەن، جاری وا هەیە قسە لەسەر پرسە پیرۆزەكان دەكەن، ئەمەش وادەكات زۆرینەی كۆمەڵگە دژایەتیان بكات و ئەوانەی كە پاڵپشتی ئەو رێكخراوە دەكات، خۆی لێ بێبەری بكات و تەنیا جێیان بێلێت، دواتر ئەو رێكخراوانە بێ دەسەڵات ببنو كپ ببنەوە نەك كاریگەریان هەبێت، هەروەها لاوازیەكی تری ئەو رێكخراوانە كەمی خزمەتیانە، واتە ناچاڵاكن و ئەو چاڵاكیانەی كە ئەنجامی ئەدەن تەنها خۆ دەرخستنێكە و هیچیتر نیە".\n" زۆربەیان بێلایەنی خۆیان ناپارێزن، سەر بە حیزب و لایەنێكی دیاریكراون لە بەرژەواندی ئەو لایەنە كەیسەكان یەكلایی دەكەنەوە"


وێستگە كاندیدێكی بەهێز بۆ وەزارەتی سامانە سروشتییەكان ئاشكرا دەكات\nكازم فاروق: گومانم هه‌یه له‌و ژمارانه‌ی حكومه‌ت له باره‌ی كۆرۆنا رایده‌گه‌یه‌نێت\nشاندێكی پارتی سه‌ردانی یه‌كێتی كرد\nئاگادارییەك لەوەزارەتی ناوخۆوە\nوێستگە نیوز –\nتا ئێستا كاندیدی وەزارەتی سامانە سروشتییەكانی هەرێمی كوردستان یەكلانەكراوەتەوە، سەرۆكی حكومەتی هەرێمی كوردستانیش چاوی لەوەیە یەكێك لە كاندیدە بەهێزەكان بۆ ئەو پۆستە دەستنیشان بكات.\nرۆژی چوارشەممە 10ی تەمووزی 2019 پەرلەمانی كوردستان متمانەی بە كابینەی نۆیەمی حكومەتی هەرێمی كوردستان بە سەرۆكایەتی مەسرور بارزانی و قوباد تاڵەبانی بەخشی.\nكابینەی نۆیەمی حكومەتی هەرێمی كوردستان بەبێ یەكلاییكردنەوەی كاندیدی پۆستی وەزیری سامانە سروشتییەكان، لەلایەن پەرلەمانەوە متمانەی وەرگرت.\nبەپێی زانیارییەكانی وێستگە نیوز "چەندین كەس سیڤی-یان پێشكەشی مەسرور بارزانی سەرۆك وەزیرانی هەرێمی كوردستان كردووە بۆ پۆستی وەزیری سامانە سروشتییەكان".\nسەرچاوەیەكی ئاگادار بە وێستگە نیوزی راگەیاند كە "مەسرور بارزانی سەرۆك وەزیرانی هەرێمی كوردستان چاوی لەوەیە یەكێك لە كاندیدە بەهێزەكان وەك وەزیری سامانە سروشتییەكان دەستنیشان بكات كە د. نزار نەعمان سالم-ە".\nسەرچاوەكە ئاشكرایكرد "تا ئەو كاتەی كاندیدی وەزیری سامانە سروشتییەكان یەكلایی دەبێتەوە، مەسرور بارزانی خۆی سەرپەرشتی وەزارەتەكە دەكات".\nسەرچاوەکە وتیشی "لەو ماوەیەدا ئاشتی هەورامی وەزیری پێشووی سامانە سروشتییەكان وەك راوێژكاری مەسرور بارزانی لەو وەزارەتەدا كار دەكات".\nد. نزار نەعمان سالم تەمەنی سەروو 65 ساڵە و پسپۆڕی بواری جیۆلۆجیی نەوتە و ساڵی 1976 بوەتە خاوەنی بڕوانامەی دكتۆرا لە زانكۆی شیفیڵد-ی بەریتانیا، پێشتریش وەك راوێژكار لە كۆمپانیا نەوتییەكانی هەرێمی كوردستان و ناوچەكانی دیكەی عیراق كاری كردوە.\nد. نزار نەعمان راگری كۆلێجی پلاندانانە لە زانكۆی دهۆك و ماوەی 30 ساڵ لە زانكۆی موسڵ مامۆستا بووە.\nرۆژی 1ی نیسانی 2016 نزار نەعمان كە كاندیدی حكومەتی حەیدەر عەبادی بوو بۆ پۆستی وەزارەتی نەوت، كشانەوەی خۆی لە بەدەستهێنانی ئەو پۆستە راگەیاند و هەر لەوكاتەدا لە كۆنگرەیەكی رۆژنامەوانیدا لە دهۆك وتی: "بەهۆی رێكنەكەوتنی سیاسی لەسەر پێكهێنانی حكومەتی ئەوكاتەی عەبادی، كشانەوەی خۆی لە گرتنەدەستی پۆستی وەزارەتی نەوت رایدەگەیەنێت".\nپێشمه‌رگه‌یه‌ك به فیشه‌ك گیانی له ده‌ستدا\nژووری ئۆپەراسیۆنی كۆرۆنا لەسلێمانی لەكۆبوونەوەدان\nگەنجێکی کورد لەسەر گوێگرتن لە گۆرانی کوردی بە چەقۆ کوژرا\nوێستگه نیوز دۆخی مه‌ترسی كۆرۆنا له‌سلێمانی بڵاوده‌كاته‌وه


mamosta – فێرگەی زمانی کوردی\nPosted by mamosta on 2017-04-02 2021-11-30\nلەلایەن: دیاکۆ هاشمی ڕێکەوتی بڵاوکردنەوە یان دوانووژەنکردنەوە: 2017-07-27 دادگاکان پێشوتە لە باری ئاساییدا کاتێک تاوانێک ڕوو دەدات لە پێشدا لەلایەن “پۆلیس” یان “داواکاری گشتی”یەوە پێشلێکۆڵینەوەیەکی لەسەر دەکرێت، بۆ نموونە “لێپرسینەوە”، پشکنینی “تاوانگە”کە، “تاووتوێکردنی تەکنیکی”. بەمە دەوترێت “پێشلێکۆڵینەوە یان لێکۆڵینەوەی بەرایی”. ئەگەر دەرەنجامی پێشلێکۆڵینەوەکە بوو بەوەی کە داواکاری گشتی بەڵگەی پێویستی بەدەست هێنا و تۆمەتبارێکی بۆ پشتڕاست Read More …\nPosted by mamosta on 2017-03-18 2017-03-22\nئامادەکردن: دیاکۆ هاشمی 2017-03-18 ڕۆژژمێر و ساڵی کوردی و نەورۆز پێشەکی هه‌ر وڵاتێك به‌گوێره‌ی ڕۆژژمێر (تقویم)ێ كاروباری خۆی به‌ڕێوه ده‌بات و، ساتی قه‌ومانی ڕووداوێكیش بووه به ده‌ستپێكی ڕۆژژمێره‌كه‌ی. زۆربه‌ی وڵاتان به‌گوێره‌ی “ساڵی زایینی” هه‌ڵسوكه‌وت ده‌كه‌ن؛ هه‌ندێ وڵاتیش وه‌كوو چین، ئه‌فغانستان، ئێران و هتد پێڕه‌وی ساڵی ترن. دانیشتوانی هه‌ر پارچه‌یه‌ك له كوردستانیش چونكوو وڵات و ده‌سه‌ڵاتی Read More …\nPosted by mamosta on 2016-10-15 2018-05-27\nباسێک لەسەر حەزرەتی نالی، بەرنامەی هەست و هەڵبەست، نەورۆز تیڤی، 2016-09-26، بە بەشداریی دیاکۆ هاشمی بە ڤیدیۆ بە دەنگ\nPosted by mamosta on 2016-09-29 2016-09-30\nهەندێک لە بەرهەمەکانی پرۆفیسۆری یاریدەدەر نەریمان خۆشناو بکەرنادیار، چاپی دووەم تیۆرەکانی زمان ڕێبازی لێکۆڵینەوە ڕێزمانی کوردی کرمانجیی سەروو زمانەوانیی کارەکی بەرگی یەکەم زمانەوانیی کارەکی بەرگی دووەم ڕێنووس و خاڵبەندی ئاراستەکانی زمان فێربوونی زمانی عەرەبی کۆمەڵێک بەرهەمی پێشووی د. نەریمان خۆشناو\nگۆڕانە دەنگییەکان خۆشناو عەزیز حەمەئەمین، ماستەر لە مۆرفۆسینتاکسی زمانی کوردی لەگەڵ ئەوەی زۆربەی زمانەوانان و زمانناسان وەك تەنێكی داخراوی ئاڵۆز و ڕێكوپێك سەیری زمان دەكەن، بەڵام بەردەوام زمان لە گۆڕاندایە، چونكە گۆڕان یاسایەكی ئەزەلی ئەم سروشتەیە و باری ئێستای هەر شتێك لە هی هەر كات و سەردەمێكی دیکە جیایە، لەو گۆڕانانەی كە لە زمانیشدا ڕوودەدەن Read More …\nPosted by mamosta on 2016-04-04 2016-04-04\nپتر لە ٤٠ خاڵ بۆ ڕێنووسێکی بێهەڵە\nPosted by mamosta on 2016-04-03 2019-02-28\nئامادەکردن: دیاکۆ هاشمی سەردێڕی پتر له (٤٠) تێبینی بۆ ڕێنووسێکی بێهه‌ڵه: کێشه‌ی قرتاندن و نه‌قرتاندنی “هه‌مزه”. جێناوی لکاوی “تاک” و “کۆ”، کاتێ فرمانه‌که به (ی) کۆتاییی بێ. (ی) له دۆخی “خستنه‌سه‌ر”دا، به‌تایبه‌ت ئه‌و کاته‌ی که ناوه‌که به (ی) کۆتاییی دێت. کێشه‌ی وشه‌ی لێکدراو. کێشه‌ی وشه‌ی داڕێژراو. کێشه‌ی فرمانی لێکدراو و گه‌ردانکردنی. جیاوازیی نووسینی (ناو) و Read More …\nتاقیکاری لە هەمزە\nPosted by mamosta on 2016-03-28 2016-03-28\nPosted by mamosta on 2016-03-25 2016-03-26\nبڵاوکردنەوە/ نووژەنکردنەوە: 2016-03-23 نووسینی: دیاکۆ هاشمی (ک) یان (ك)؟ لە ئەلفبێی (ئارامی/ عەرەبی)دا هەمیشە پیتی (k) بە دوو شێوەی (ک) و (ك) شانبەشانی یەکتر بەکار هێنراون. هەبوونی ئەم دوو شێوەپیتە هیچ باش نییە و باشتر وا بوو هەر یەک شێوەمان هەبوایە. خەڵک کاتێک پیتەکانیان بە دەست دەنووسییەوە زۆرتر دەستیان بەربڵاوتر بوو، بەڵام ئێستا کە پیتەکان Read More …


مورادەلیا ئەڤراز - ویکیپیدیا، ئینسایکڵۆپیدیای ئازاد\nMiradeliya Jorîn - مرادعلی علیا - Morad Ali-ye Olya\nپۆتانەکان: 37°25′25.5″N 45°11′36.5″E / 37.423750°N 45.193472°E / 37.423750; 45.193472پۆتانەکان: 37°25′25.5″N 45°11′36.5″E / 37.423750°N 45.193472°E / 37.423750; 45.193472\nمورادەلیا ئەڤراز گوندێکە، کەوتووەتە گوندەواری تورکەمان، ناوچەی ناوەندی شارستانی ورمێ، شارستانی ورمێ، پارێزگای ورمێ، ڕۆژھەڵاتی کوردستان، ئێران.\nمورادەلیا ئەڤراز ھاوسنوورە لەگەڵ ئەم گوندانە:\nلە ڕۆژھەڵاتەوە لەگەڵ گوندی مورادەلیا نشیو.\nلە ڕۆژاواوە لەگەڵ گوندی دزێ تەکێ.\nبە پێی سەرژمێریی گشتیی جەماوەر و خانووی ئێران لە ساڵی ٢٠٠٦دا، ژمارەی دانیشتووانی ئەم گوندە (١٧٥) کەس و (٤٩) خێزان بووە.\nوەرگیراو لە «https://ckb.wikipedia.org/w/index.php?title=مورادەلیا_ئەڤراز&oldid=902510»


ئۆرهانێكی دیكە | ماڵێک لە ئاسمان\nبیرۆكەیەك سەبارەت بە ئۆرهانێكی دیكە كە هەر لە منداڵییەوە دەستپێكرد و ساڵانێكی دوور و درێژ باوەڕم پێهێنا، ئەوەبوو كە لەنێو كۆڵانەكانی ئیستانبووڵدا.. لە شوێنێكدا.. لە ماڵێكی دیكەدا.. كەسێك كە لە هەموو ڕوویەكەوە لە من دەچێت، هەروەك ئەوەی دووانەبین و بەتەواویی لەیەكبچین بوونی هەیە.\nنازانم یەكەمجار ئەم بیرۆكەیم لەكوێ و كەی بەخەیاڵدا هات، ڕەنگە بەڕێكەوت یان لەمیانی گەمەو ترس و تێگەیشتنی هەڵەوە، پاش زەمەنێك لەزەینمدا جێی بووبێتەوە. ڕەنگە یەكێك لەساتەوەختەكانی دەستپێكی ئەم بیرۆكەیە بەشێوەیەكی كامڵا، بەوشێوەیە بێت كەلێرەدا دەیخەمەڕوو.\nوەك وەبیرم دێتەوە، پاش ئەو ئاژاوەو گێرمەو كێشانەی نێوان دایك و بابم و جیابوونەوەیان، دوای یەكتر بینینەوەیان لەپاریس و ئەو بەزم و ڕەزمانە، من و كاكیشم كەئەو دەمە لەئیستانبووڵ بووین، لەیەكدی جیاكراینەوە، كاكم لەئاپارتمانی پامووك لە"نیشان تاش" لەگەڵ نەنكم و خێزانە قەرەباڵغەكەماندا مایەوەو منیش ڕەوانەی ماڵی پلكە"جیهانگیر" كرام كەبەو پەڕی خۆشەویستی و زەردەخەنەوە منیان گرتەخۆ. لەو ماڵەدا لەنێو چوارچێوەیەكی هەڵواسراوی ڕەنگ چەرموودا، گچكە وێنەی منداڵێكی تێدا بوو، زوو زوو پلكم و شووەكەی بەپێكەنینەوە دەیانگوت:\n"بڕوانە ئەوە تۆیت"\nئەو منداڵە ئێسك سووكە چاو گەورەیەی وێنەكە بەڕاستی كەمێك لەمن دەچوو، بەتایبەت ئەویش لەكاسكێتەكەی منی لەسەردا بوو كەهەر كاتێك چووبایەتمە كۆڵان لەسەرمدەكرد، بەڵام لەگەڵ ئەوەشدا دەمزانی ئەوە بەتەواویی وێنەی من نییە.\n( لەڕاستیدا پۆترێتی ئەو منداڵە ئێسك سووكە، وێنەیەك بوو لەئۆرووپاوە هاتبوو).\nهەردەم بیرم لەوە دەكردەوە كەتۆ بڵێی منداڵی وێنەكە ئەو ئۆرهانە بێت كەلەماڵەكەی دیكەدا دەژی؟ بەڵام لەئێستادا منیش لەماڵێكی دیكەدا دەژیام، هەر دەتگوت بۆ ئەوەی لەگەڵ هاوشێوەیەكی خۆمدا یەكدی ببینین، دەبایە منیش چووبایەتمە ماڵێكی دیكە. بەڵام بەو دیدەنییە هیچ خۆشحاڵنەبووم و دەمویست بگەڕێمەوە بۆ نێو ماڵە بنەڕەتییەكەی خۆم لە"ئاپارتمانی پامووك"بوو. كاتێك دەیانگووت ئەو وێنەیەی دیوارەكە تۆیت، شتێك مێشكم تێكەڵ و پێكەڵا دەبوو، من..منم..بەڵام بەشێوەش لەو وێنەیە دەچووم كەلەمن دەچوو. ئیدی خەیاڵی ماڵێكی دیكەو گەڕانەوە بۆ ماڵی خۆمان و چوونەوە بۆ نێو خانەوادە قەرەباڵغەكەمان و هەموو ئەمانە لام تێكەڵدەبوو.\nئەوە بوو ئاواتەكەم هاتە دی و گەڕامەوە بۆ نێو "ئاپارتمانی پامووك"، بەڵام خەیاڵی ئەوەی كەلەماڵێكی دیكەی ئیستانبووڵ ئۆرهانێكی دیكە دەژی، هیچ دەستبەردارم نەبوو، ئەم بیرۆكە سیحراوییە لەمنداڵیمەوە تا گەنجێتیم بەئاسانی لەیاد نەدەچۆوەو هەمیشە لەقوڕنەیەكی زەینمدا خۆی مەڵاس دەدا. ئەو دەمانەی لەزەردەپەڕی ئێواراندا لەكۆڵانەكانی ئیستانبووڵدا پیاسەم دەكردو بیرم لەخۆشگوزەرانی و كامەرانی مرۆڤەكان دەكردەوە.. بەڵام لەبەردەم هەندێك ماڵدا بەخەیاڵی ئەوەی كەئۆرهانێكی دیكە لەوێدا بژی دڵم دادەخورپا.\nلەگەڵ هەڵكشانی تەمەنیشمدا ئەم خەیاڵە بووە فانتازیاو فانتازیاش بووە پانتاییەك لەخەون. زۆرجار لەخەونەكانمدا ئەم خەیاڵە دەبووە مۆتەكەو دەمقیژاند، یان خۆم لەگەڵ ئۆرهانەكەی دیكەی نێو ماڵەكەی تر بەراورد دەكرد. یان بەخوێنساردیی و دڵڕەقییەوە، هەردوو ئۆرهانەكە دەمانڕوانییە یەكدی. یان لەنێوان خەون و بێداریدا زیاتر ئەو ماڵ و كۆڵان و شوێنانەی كەتێیدا ژیابووم.. لەئامێزم دەگرت.\nئەو دەمانەی كەبێئومێدیش دەبووم بەهیوای ئەوەی كەبچمە كن ئەو ئۆرهانەی كەلەماڵێكی دیكەدا دەژیا.. هێندەم دەزانی وا خەریكە باوەڕبهێنم كەئۆرهانەكەی ترم و لەگەڵ خەیاڵە خۆشەكانی ئەودا خەریكدەبووم.. ئەم خەیاڵانە هێندە دڵخۆشیدەكردم ئیدی پێویستی نەدەكرد ڕووبكەمە ماڵێكی تر.\nلێرەوە دەگەینە بنەڕەتی مەسەلەكە، هەر لەو ڕۆژەوەی كەلەدایكبووم هیچ وازم لەو ماڵ و كۆڵان و گەڕەكانە نەهێناوە كەتێیدا ژیاوم.\nدوای پەنجا ساڵ و پاش ئەوەی لەگەلێك شوێندا ژیام، بەڵام هێشتاكە مانەوەم لەهەمان "ئاپارتمانی پامووك"داو بەتایبەتیش لەو شوێنەدا كەیەكەمین فۆتۆگرافی من و دایكمی تێدا گیراوە، ئەو دەمی من لەئامێزیدام.. پێموایە بەواتای ئەوە بێت كەمن هێشتاكە گیرۆدەی بیرۆكەی ئۆرهانەكەی دیكەی نێو شوێنێكی تری ئیستانبووڵم و هەستیش دەكەم هەر ئەمەیە ئیستانبووڵ لەحیكایەتەكەمدا دەكاتە شتێكی تایبەت.\nداهێنانەكانی منداڵی و گەنجێتی و ڕابردووم، لەڕوویەكەوە پەیوەستە بەمانەوە بەدرێژایی زەمەنێك.. پەنجا ساڵا لەشوێنێكدا؟!\nدایكم هەمیشە پێی دەگوتم:\n"كەمێك بچۆ بۆ كۆڵان، بچۆ بۆ شوێنێكی دیكە، سەفەر بكە".\nهەروەك چۆن نووسەرانێكی وەك كۆنراد و نابۆكۆڤ و نایپۆل، لەمیانی ژیانیان لەتاراوگەو گۆڕینی زمان، میللەت، كولتوور، مەملەكەت، كیشوەر و تەنانەت شارستانیەتیش، توانیویانە بنووسن و شوناسنامەی داهێنەرانەشیان بۆ تاراوگەنشینیان دەگەڕێتەوەو بەسەرچاوەی هێزیشیان دەزانرێت. ئاواش من بەمانەوەم لەهەمان ماڵا و كۆڵان و دیمەن و شاردا و پەیوەستیم پێوەیان منیان خووڵقاندووە.\nپەیوەست بوونی من بەئیستانبووڵەوە بەمانای پەیوەست بوونم دێت بەقەدەری مرۆڤەكانییەوە، بەكاراكتەرەكانییەوە.\nسەدو دوو ساڵا پێش لەدایكبوونم، "فلۆبێرت" بەكاریگەری قەرەباڵغی و گۆڕانكارییەكانی ئیستانبووڵ، لەنامەیەكیدا ئاماژەی بەپێشبینییەكی خۆیداوە كەگوایە"كۆنستانتینۆپۆلیس-ئیستانبووڵ" پاش سەدساڵی تر دەبێتە پایتەختی دنیا، بەڵام دوای ڕووخانی ئیمپراتۆریەتی عوسمانییەكان و نەمانیان، بەتەواویی شتێكی پێچەوانەی پێشبینییەكەی "فلۆبێرت" هاتەدی.\nئەودەمەی من لەدایكبووم ئیستانبووڵ بەدرێژایی تەمەنی دووهەزار ساڵەی، ڕۆژگاری وای بەخۆیەوە نەدیتبوو، خراپترین و لاوازترین و هەژارترین ڕۆژەكانی خۆی دەژیا.\nبەدرێژایی ژیانم ڕووخانی عوسمانییەكان و نەبوونی و قڕووقاتیو وێرانەیی ئەو دەمەی شار، بووە مایەی خەموپەژارەم، گەرچی بەبەردەوام لەگەڵ ئەو خەموپەژارەیەدا لەشەڕەجەنگدا بووم، بەڵام دەمزانی هەموو ئەو شتانە ئیستانبووڵیان دیاریكردووەو وەك ئیستانبووڵیەكیش بەهەموو ئەوانە قایلبووم.\nبەڵام هەر كەسێك بیەوێت واتایەك بەژیانی ببەخشێت، پرسیار لەشوێنو كاتی لەدایكبوونی دەكات، بۆیە دەبێت لەم وڵاتەو لەو مێژووەدا لەدایك بووبێت و مانای ئەمە چییە؟!\nهەروەك ئەوەی پیانگۆ-بیتاقە-مان بۆ دەرچووبێت، لێرە لەدایكبووینو ئەم شارەش چاوەڕێیە خۆشمان بووێت، لەكاتێكدا لەناخەوە دەستمانكردووە بەخۆشویستنی ئەم خێزانو وڵاتو شارە.. بەڵام تۆ بڵێی ئەمە هەڵبژاردنێكی ڕاست بێت؟!\nزۆرجار خۆم بەبەدبەخت و بێشانس دەزانم، بەو پێیەی لە ئیستانبووڵێكدا لەدایكبووم كە لەژێر قورسایی پاشماوەكانی ڕووخانی ئیمپراتۆریەتو ژێرپێكەوتنو لەنێو هەژاری و خەم و پەژارەدا سیس و كۆن بوو(بەڵام لەناخمدا دەنگێك پێمدەڵێت ئەمە شانسوبەختە).\nبەوپێیەش كە لە خێزانێكی زەنگین و خواپێداو لەدایكبووم، ئەوە زۆرجار وەك كەسێكی بەشانس دەڕوانمە خۆم).\nوەك حیكایەتێك گەر بیر لەلەدایكبوونم بكەمەوەو باوەڕ بەخۆم بهێنم كەئەگەر (شتێك زێدەتر ئێسكەكانم پانتر و قۆزتر بوومایە) یان ئەگەر(بەڕەگەز مێینە بوومایە تۆبڵێی دەردو خەمم كەمتر بووایە). بەڵام لەگەڵ ئەوەشدا لەوە تێدەگەم كەئەو ئیستانبووڵەی هەموو ژیانمم تێدا بردۆتەسەر قەدەری منە.\nلە 7حوزەیرانی1952دا، كەمێك پاش نیوەی شەو لەدایك بووم، لەو كاتەدا كۆریدۆرەكانو دنیا خامۆش بوون. دوو شەو پێش لەدایكبوونم گڕكانی ستامبۆلین لەئیتاڵیا دەستیكردبوو بەگڕهاویشتن، شتێك نییە لەگڕو پاشماوەی شتە سووتاوەكان سەیرتر بێت. لەودەمەدا ڕۆژنامەكان باسیان لەباكووری كۆریاو سەربازەكانی تورك دەكردو لەهەندێ گچكە سەرچاوەی ئەمریكییەوە وەك هەواڵێكی بچووك ئاماژە بەوە دەكرا كەكۆریای باكوور چەكی بایۆلۆژی هەیەو ئامادەیە بۆ بەكارهێنانیشی.\nپێش ئەوەی لەدایكبم، دایكم وەك زۆربەی خەڵك سەبارەت بەشارەكەمان هەواڵەكانی خوێندبۆوە. لەو شەوەدا دزێك بەماسكێكی ترسناكەوە لەكاتێكدا لەپەنجەرەی ماڵێكەوە خەریكی چوونە ژوورەوە بووە، پاسەوانەكان پێی دەزاننو بەهیمەتی خوێندكارە "كۆنیایی"ەكانی بەشی ناوخۆیی، دزەكە تاشوێنجێگەیەكی تایبەت بەهەڵگرتنو حەشاردانی كەرەستەو شتومەك ڕاودەنرێتو لەوێدا بەگیردەهێنرێتو پاش ئەوەی دزە شێتوشوورەكە، دنیایەك جوێن بەپۆلیسەكان دەدات، خۆیدەكوژێتو دوای تەشخیسی لاشەكەشی، ئەوە دەزانرێت كەئەم دزە هەمان ئەو دزەیە كەدوكانێكی"گەڕەكی حەربیە"ی بەڕۆژی ڕووناكو بەزەبری چەك دزیوە.\nدایكم ئەو هەواڵانەی تەنها بۆ من خوێندۆتەوە، چونكە پاش ساڵانێك بەشتێك كەفوكوڵو خەمبارییەوە باسی ئەوەی بۆكردم كەپاش ئەوەی داخڵی خەستەخانە دەكرێت، بابم لەبەردواكەوتنی منداڵبوونەكەی بێزاردەبێتو دەچێتە كن هاوڕێكانی.\nكاتێكی درەنگ پوورم پەرژینی باخچەی خەستەخانەكە تێدەپەڕێنێ و دێتە ژوورێ‌و هەر ئەویش لای دەمێنێتەوە. یەكەمجار كە داكم منی دیتووە، وابیری كردۆتەوە كە من لەچاو كاكم كە دوو ساڵ لە خۆم گەورەتر بووە، لاواز و ناسكتر بووبێتم. ڕاستییەكەی نابێت بڵێم( وابیری كردۆتەوە)، بەڵام لە تووركیدا خەونەكان و حیكایەتەكان و ئەو شتانەی بەڕاستی تێیدا ژیاوین، لەكاتی گێڕانەوەیاندا فرمانی ڕابردووی بۆ بەكاردەهێنینو هەر وەك ئەو شتانەی كەبەشێوەیەكی میللی حەزمان پێیەتی، هەر لەوكاتەوەی كەدەخرێینە بێشكەوەو دواتر دەخرێینە نێو عەرەبانەی چوار پێچكەو یەكەمین جاری پێگرتنو ڕۆیشتنمانو ئەوەی كەبیستوومانە، چونكە هەموو ئەو ساتانە ساڵانێك پاش ئەوە لەلایەن داك و بابمانەوە بۆمان باسدەكرێتو گوێبیستی یەكەمین وشەی خۆمان دەبین، یان هەروەك ئەوەی ڕۆیشتنی ئەودەمەی خۆمان ببینین، بەسەرسامییەوە چێژ لەو حیكایەتانە وەردەگرین كەبۆمان دەگێڕنەوە.\nئەم هەستە شیرینە چێژی بەوە دەچێت كەلەخەونەكانماندا خۆمان دەبینینەوە، بەڵام دواتر هەر ئەمە هەموو ژیانمان ژەهراوی دەكاتو دەبێتە خوویەكو دەچێتە نێو ڕۆحمانەوەو وامان لێدێت، هەموو ئەو شتانەی كەلەژیاندا دەیانبینین، تەنانەت قووڵترین زەوقەكانیشمان لەكەسانی دیكەوە وەربگرینو بیكەینە خوو.\nئەوەی لەكەسانی دیكەوە دەیبیستینو بەئارەزوو و خوولیاوە بەدڵمان دەبێتو دواتر هەر وەك ئەوەی بەبیری خۆماندا هاتبێت، ئاوا بۆ كەسانی دیكەی دەگێڕینەوە.. بەتایبەت ئەو دەمانەی كەساتەكانی ساوایی خۆمان وەك (یادەوەری) دەگێڕینەوە. دواتر هەموو ئەوانەی كە لەبارەی شتەكانی ژیانی خۆشمانەوە دەیگێڕینەوە، بەبێ ئەوەی ئاگاداربین، تەنها بیرۆكەی خۆمان نییەو دواجار دەبێتە یادەوەرییەكی شێدار.\nئەو ژیانەی كە دەیبەینەسەر و گوزەران لە نێو ئەو شارەی كە تێیدا دەژین، زۆرجاران لە خەڵكانی دیكەوە فێری دەبین. ئەوەی كە كەسانێكی تر سەبارەت بە خۆم و ئیستانبووڵ دەیڵێن، لە كاتێكدا كە بۆ خۆم بە دڵم بێت و منیش پێموابێت و بەو چەشنەش تێیبڕوانم، هەروەك ئەوەی یادەوەری خۆم بێت و دواتر بیخەمەڕوو.\nسەردەمانێك وێنەم دەكرد.. لەدایكبوونم لە ئیستانبووڵ..گەورەبوونم لەو شارە..دواتر نازانم بۆ لەتەمەنی بیستو دوو ساڵیمەوە دەستمكرد بەڕۆمان نووسین.\nهەموو ژیان، چ ژیانی كەسانی دیكە دەكەمە حیكایەت، چ لەمیانی دەنگی ئیرادەی خۆمەوە لەو كاتانەدا كەلاواز دەبێتو بەخەونێكی شیرین دەچێت.. هەربۆیە ویستم ئەم كتێبە بەم زمانە بنووسم، بەڵام لەبەرئەوەی لەم ژیانە هەروەك چۆن لەخەونێك دەچیتە دەرەوە، ئاواش دەچیتە قۆناغی ژیانی دووەمتەوەو ئەم كتێبەش وەك خۆ ئامادەكردنێك بۆ ئەو قۆناغە شتەكانی تێدا دەخرێتەڕوو، هەر بۆیە زمانەكەی زۆر باوەڕ پێهێنەرانە نییەو هەموو ئەوانەی وەك منیش دەچنە قۆناغی دووەمی ژیانیانەوە، حیكایەتیان شتێكی جیاوازتر نییە لەگەڵ ئەوەی من لەم كتێبەدا خستوومەتەڕوو، جا ئەی خوێنەر ئەمە پێوەندی بەوردبینی تۆوە هەیە، چونكە من ڕاستیەكان پیشانی تۆ دەدەمو تۆش دەبێت هاوڕێیەتی خۆتم نیشان بدەیت.\nتێبینی: ئەم وتارەی پامووك پێشەكییەكە بۆ كتێبی istanbul'hatralar' ve sehir نووسیوویەتی.\nژێدەر: istanbul' hatralar' ve sehir-orhan pamuk-yky-2006/istanbul\nسەرنج: لەژمارە 1214-ی رۆژنامەی هاوڵاتی بڵاوبۆتەوە.\nلەتووركییەوە: یوسف عیزەدین


محەمەد یاسینی كۆچكردوو: عودەی كوڕی سەدام دووجار ئەشكەنجەی دام و بەندی كردم!!! · Kurdsport\nدەستپێک/وتار/محەمەد یاسینی كۆچكردوو: عودەی كوڕی سەدام دووجار ئەشكەنجەی دام و بەندی كردم!!!\n322 چەند خولەکێک دەخوێنرێتەوە\nسەڕەڕای ئەو ئەنجامە باشە، كە لەئۆڵۆمپیادی لۆس ئەنجلۆس گەڕاینەوە بۆ عێراق و فرۆكەخانەی بەغدا، دیاربوو باری ئەمنی شڵەژابوو، هیچ زانیاریشمان نەبوو، بەڕاستی من وهەموو یاریزانەكان ترساین، كاتێك لەناو فڕۆكە دابەزین، هەموویان راپێچی بەندیخانەی (رەزوانیە) كردین، ئێمە نزیكەی (17) یاریزان بووین، هۆكارەكەش ئەوە بوو هەڵبژاردەی تۆپی پێی عێراق لەپێشبرشكێی تۆپی پێی ئۆڵۆمپیادی لۆس ئەنجلۆس ئەنجامی خراپ بوو، منیش وەكو یاریزانی بەرزكردنەوەی قورسایی بەئاگری ئەوان سووتام، (17) رۆژ بەندكرام، ناخۆشترین سزای دەروونی و ئەشكەنجەمان چەشت، بەیانیان بەیەك پارچە (موس…گوێزان) دەبوایە هەر (17) یاریزان ریشمان پاك بتاشیبوایە، ئینجا رۆژانە راكردن و بە (بلۆك) هەڵگرتن رامان دەكرد، دواتر لەناو ئاوی پیسدا، دەبوایە بچینە ژێرئاوەكە تا فیكەی لێنەدابوایە نەدەبوایە بێینە دەرەوە، ئەگەرنا سزای توندییان دەداین، رۆژانە سزای دەروونی و سەركۆنەیان دەكردین و سوكایەتی زۆریان پێمان دەكرد، بەقسەی نەشیاو و قێزەوەن، تەنها تاوانی من ئەوەبوو كورد بووم و هیچی ترنا، ئەنجامە خراپەكانی هەڵبژاردەی تۆپی پێ چ تاوانێكی منی تێدایە، دوای (17) رۆژ بەندكردن بەبێ گوناح و تاوان، ئازادییان كردم، ئینجا گەڕامەوە شاری هەولێر.


به‌سیجی عێراقی (حه‌شدی شه‌عبی) ئێران خۆی بۆ دوای داعش ئاماده ده‌کا ئەبوبەکر مودەرسی\nله سه‌مفۆنیای نێونه‌ته‌وه‌یی بۆ سوێندخواردن به یه‌کگرتوویی خاکی عێراق، ده‌نگی ئێران له‌هه‌مووان به‌رزتره، به‌ڵام به‌کرده‌وه " />\nبه‌سیجی عێراقی (حه‌شدی شه‌عبی) ئێران خۆی بۆ دوای داعش ئاماده ده‌کا\nله سه‌مفۆنیای نێونه‌ته‌وه‌یی بۆ سوێندخواردن به یه‌کگرتوویی خاکی عێراق، ده‌نگی ئێران له‌هه‌مووان به‌رزتره، به‌ڵام به‌کرده‌وه به‌خاترجه‌مێکی زۆره‌وه ده‌توانین بڵێین به‌پێچه‌وانەی سوندخواردنه‌کانی و تا ئه‌و جێگایه‌ی قسه له‌سه‌ر کاریگه‌ری ده‌وڵه‌تانه له‌سه‌ر ئاراسته‌ی دۆخی سیاسیی هه‌نووکه له عێراقدا، ده‌وری له‌هه‌ر ده‌وڵه‌تێکی دیکه له بردنی عێراق به‌ره‌و ئاراسته‌ی دارمان و لێک ترازان زۆرتر بۆوه. هه‌ڵبه‌ت ئه‌گه‌ر بمانه‌وه‌ێ تاوتۆیه‌کی هه‌مه‌لایه‌نه‌ی دۆخی ئێستای عێراق بکه‌ین و به‌تایبه‌ت ڕه‌هه‌نده مێژووییه‌کان بخه‌ینه به‌رباس و لێکۆڵینه‌وەوە، فاکتۆره مێژووییه‌کان وه‌ک لێکترازانی ئیمپراتۆریه‌تی عوسمانی و سنووربه‌ندیه‌کانی ناوچه‌که به‌ده‌ست براوه‌کانی جەنگی جیهانیی یه‌که‌م و هتد، زۆر فاکتۆری دیکه‌ش هه‌یه که ده‌ور ده‌گێرن، به‌ڵام مه‌به‌ستی ئه‌م وتاره ئه‌وه نیه. لێره‌دا باسی ئێران و ده‌ور و نه‌قشی کۆماری ئیسلامیه له‌دۆخی ئێستای ناوچه‌که و به‌تایبه‌ت عێڕاق و سوریەدا. به‌پێچه‌وانه‌ی زۆر چاودێری سیاسی، ده‌وری ئێران له تایفیکردنی موزایکی سیاسی عێراق ته‌نیا بۆ دوای ڕووخاندنی ڕژیمی سه‌دام حوسێن و دامه‌زراندنی ده‌وڵه‌تی شیعه ناگه‌ڕێته‌وه.\nهه‌ر دوابه‌دوای هاتنه‌سه‌رکاری کۆماری ئیسلامی و دامه‌زراندنی ده‌وڵه‌تی شیعه له‌ساڵی ١٩٧٩ی زاینیدا، کۆمه‌ڵگای شیعه‌ی عێراق یه‌که‌مین ئامانجی هه‌نارده‌کردنی شۆڕشی ئیسلامی ئێران بوون. بزووتنه‌وه‌یه‌کی شیعی هه‌میشه له‌عێراق بوونی هه‌بۆوه به‌ڵام ئه‌وه دوای هاتنه‌سه‌رکاری ده‌سه‌ڵاتی شیعه له‌ئێران بوو که بۆ یه‌که‌مین جار هه‌وڵێکی بنه‌ڕه‌تی بۆ بەتایفیکردنی خه‌بات له‌دژی سه‌دام حوسێن به یارمه‌تی و ته‌نانه‌ت بانگه‌وازی ئاشکرای خومه‌ینی و پێش ده‌ستپێکردنی شه‌ڕی ئێران و عێراق، به‌کرده‌وه ئه‌نجام درا. شه‌ڕی ئێڕان و عێراق تا ڕاده‌یه‌کی زۆر کاردانه‌وه‌ی به‌عس له‌هه‌مبه‌ر مه‌ترسی ئاخێزێکی گه‌وره‌ی شیعه‌ی عێراق به‌هاوکاری و یارمه‌رتی ئێران بوو. ئه‌وه ڕاسته پایگای سه‌ره‌کی حکوومه‌تی به‌عس عه‌شیره سونیه‌کان بوون، به‌ڵام به‌عس هیچ کات به‌ناوی سوننی حکوومه‌تی نه‌کرد. ده‌توانین بلێین که ده‌ستپێکی ئایینیکردنی ڕه‌وته سیاسیه‌کان به‌و شیوه‌یه‌ی ئێستا ده‌یبینین له‌گه‌ڵ سه‌رکه‌وتنی ده‌سه‌ڵاتی ڕوحانیه‌تی شیعه له ئێران ده‌ستیپێکرد. به‌رهه‌می ئه‌و ده‌ستێوه‌ردانه ئه‌وه‌یه که له عێراق جیا له کوردستان به‌و شێوه‌یه‌ی له دونیای ده‌ره‌وەدا ده‌یبینین حیزبی سیاسی نیه و هه‌ر که‌سه که‌وتۆته شوێن ڕێبه‌ری ئایین و ئاینزای خۆی.\nبوونی شتێک به‌ناوی پارلمان و کابینه و هه‌ڵبژاردن شتێکی ڕواڵه‌تییه و حکوومه‌ته‌که‌ی به‌غداد ناکاته حکوومه‌تێکی دێمۆکراتیک. مه‌رجی دێمۆکراتیکبوونی هەڵبژاردن بۆ به ده‌ستگرتنه‌وه‌ی ده‌سه‌ڵات ئه‌وه‌یه که ئه‌و هێزه‌ی ئیمرۆ که‌مینه‌یه له قۆناغێکی دیکه‌دا بتوانێ ببێته زۆرینه. بۆیه‌ش دروستبوونی حیزبه سیاسیه‌کان له‌سه‌ر بنچینه‌ی ئاینی و به‌و پێیه ده‌سه‌ڵات و حکوومه‌ت له‌سه‌ر هه‌مان بنچینه ده‌رفه‌تی ئه‌وه ناهێڵێته‌وه تا ده‌سه‌ڵات به‌شێوه‌یه‌کی دێمۆکراتیک لەڕه‌وتێک بۆ ڕە‌وتێکی دیکه بگۆڕدرێ. به‌و شێوه‌یه و حکوومه‌تی شیعه له عێراق هه‌تا هه‌تایی لێده‌ردێ یان باشتره بڵێین خه‌ونه‌کانی ده‌سه‌ڵاتدارانی ئێران دامه‌زراندنی کۆماری ئیسلامیه‌کی شێوه ئێرانیە له عێراقدا.\nبەم پێیە ده‌توانین بڵێین ئێران به په‌یره‌وکردنی ئه‌م سیاسه‌ته یه‌کێک له به‌هێزترین فاکته‌ره‌کانی به ئاینیکردنی کۆمه‌ڵگای عێراق بووه، به‌تایبه‌ت سیاسه‌تی په‌راوێزخستنی سوننه که به‌توونده‌ی و له‌گه‌ڵ سه‌رکووت و پێشێلکاری فراوان له لایه‌ن مالیکی و بەپشتیوانی ئێران په‌یره‌و کرا، بوو به‌هۆی دڵه‌ڕاوکێیه‌کی زۆر له‌ناو سوننه و داعشیش دۆخه‌که‌ی قۆسته‌وه و خۆی پێ ته‌یارکرد.\nئاشکرایه که ده‌سه‌ڵاتێکی سیاسی که له‌سه‌ر بنچینه و قۆرغی ئاینزایه‌ک دامه‌زراوه ناتوانێ، به‌تایبه‌ت له دۆخێکی ئاڵۆزی وه‌ک ئێستا له‌لای خه‌ڵکی عێراق خۆی وه‌ک حکوومه‌تی هه‌موو خه‌ڵک پێناسه بکات و ڕێگا خۆش ده‌کات به‌ره‌و لێکترازان و هیچ شانسێک بۆ ئه‌وه‌ی لانیکه‌م فێدرالیسم بتوانێ تا ماوه‌یه‌ک پێکهاته جیاوازه‌کان به‌یه‌که‌وه بلکێنێ، ناهێڵێته‌وه.\nدروستکردنی به‌سیجی عێراقی، واته هێزێکی چه‌کداری پێکهاتوو له شیعه‌کان، که ئه‌رکی خۆی پاراستنی پیرۆزیه‌کانی یه‌ک ئایین ده‌زانێ نه‌ک به‌رژه‌وه‌ندی هه‌موو عێراق و دانیشتووانی، کۆپی کراو لەڕووی مۆدێلی به‌سیجی ئێرانی، مه‌به‌ستی سه‌ره‌کی دارێژه‌ڕان و ناسنامه‌یان ئاشکرا ده‌کا. ده‌سه‌ڵاتی مه‌رکه‌زی عێراق و پشتیوانە سه‌ره‌کیه‌که‌ی ئێران هه‌ر وه‌ک خومه‌ینی و کۆڕی نزیکی ده‌سه‌ڵاتدارانی کۆماری ئیسلامی تازه به ده‌سه‌ڵات گه‌یشتوو له ئێران، نه باوه‌ریان به ئه‌رته‌شی کلاسیک هه‌یه و نه به‌هی خۆیانی ده‌زانن. هه‌رچه‌ند ئه‌رته‌ش ڕاده‌گیرێ به‌ڵام له داهاتوودا ئه‌وه حه‌شدی شه‌عبی، واته هه‌مان به‌سیجی عێراقیه که ده‌بێته پایە و ستوونی ئه‌سڵی هێزی چه‌کداری عێراق. پێداگری له‌سه‌ر مانه‌وه‌ی عێراق و سه‌روه‌ری وڵاته‌که ئه‌و راستیه له‌چاوی ئەکتەرەکانی ناوچه‌که و حکوومه‌تی عێراق و ئێرانیش ناشارێته‌وه که سه‌ره‌ڕای هه‌وڵیان بۆ سه‌یتره و باڵادەست بوونیان به‌سه‌ر هه‌موو عێراق و هه‌رێمه‌کانی، لێکترازانی عێراق ئه‌گه‌رێکی گه‌وره‌تره، بۆیه‌ش حه‌شدی شه‌عبی خۆی بۆ ئه‌و ڕۆژه ئاماده ده‌کات. شه‌ڕی فه‌لوجه و پێداگری حکوومه‌تی ناوه‌ندی بۆ به‌شداری هێزی قودسی سپای پاسدارانی ئێران، دابینکردنی مه‌وقه‌عیه‌تێکی له‌بارتره بۆ کێشه‌کانی دواڕۆژ.\nله‌گه‌ڵ ئازادی موسڵ و وه‌ده‌رنانی داعش له شاره‌کانی عێراق، چیتر داعش وه‌ک ئه‌وله‌ویه‌تێک نامێنی تا په‌رده‌یه‌ک به‌سه‌ر مه‌ترسی گه‌وره‌تر و درێژخایه‌نتردا بکێشێ. حه‌شدی شه‌عبی مه‌ترسێکی گه‌وره‌یه هه‌م وه‌ک سه‌رچاوه‌ی تێرۆری ئاینی و هه‌م وه‌ک هێزێک که له سبه‌ی ڕۆژی عێراقدا لووله‌ی چەک و تفه‌نگه‌کانی ڕوو له کورد ده‌کات.\nئه‌م بابه‌ته 4465 جار خوێنراوه‌ته‌وه\nڕۆڵی فاکتی دەرەکی لە پێکهێنانی کۆماری کوردستان و دەرسەکانی بۆ ئەمڕۆی ئێمە


Diplomatic Magazine | ئێران چۆن ڕوبه‌ڕوى گه‌مارۆكانى ئه‌مه‌ریكا ده‌بێته‌وه؟\nهه‌ڵبژارده به‌هێزه‌كه‌ى ئَیران ئاشكرا كرا\nئێران چۆن ڕوبه‌ڕوى گه‌مارۆكانى ئه‌مه‌ریكا ده‌بێته‌وه؟\nكۆمارى ئیسلامى ئێران له‌دواى قه‌یرانه داراییه‌كه‌ى ئه‌مه‌ریكا گه‌ڵاڵه‌ى چه‌ندین هه‌ڵبژارده‌ى كردوه بۆ كه‌مكردنه‌وه‌ى كاریگه‌رى ئابڵوقه ئابوریه‌كه‌ى ئه‌مه‌ریكا، به‌ڵام تا هه‌نوكه له‌هیچیان سه‌ركه‌وتونه‌بوه.\nله‌نوێترین لێدوانى گه‌وره به‌رپرسانى ئێراندا هه‌ڵبژارده‌ى به‌هێزى تاران به‌رامبه‌ر سزا سه‌پێنراوه‌كانى ئاشكرا كرا.\nئاژانسى هه‌واڵى ته‌سنیمى ئێرانى له‌زارى شه‌مخانیه‌وه پلانى تارانى بۆ ڕوبه‌ڕوبونه‌وه‌ى سزاكانى سه‌ر گه‌لى ئێران ئاشكراكردوه. له‌و باره‌یه‌وه عه‌لى شه‌مخانى سه‌رۆكى ئه‌نجومه‌نى باڵاى به‌رژه‌وه‌ندیه‌كانى ئێران ڕایگه‌یاند هه‌ڵبژارده‌ى ترمان له‌به‌ر ده‌سته جگه له‌داخستنى گه‌روى هورمز ئه‌گه‌ر هه‌نارده‌ى نه‌وتى وڵاته‌كه‌مان كه‌وته مه‌ترسیه‌وه.\nله‌لایه‌كى تریشه‌وه سایتى ئه‌لعه‌ره‌بیه‌وه نوسیویه‌تى مه‌رجه‌عى ئاینى له‌ئێران كه‌ده‌سه‌ڵاتى ئه‌و وڵاته به‌ڕێوه‌ده‌به‌ن به‌هه‌موو شێوه‌یه‌ك دانوستان له‌گه‌ڵ واشنتۆن ڕه‌د ده‌كه‌نه‌وه، چونكه به‌قسه‌ى شه‌مخانى ئه‌مه‌ریكا كێشه‌ى نیه‌ت باشى هه‌یه و پێویست ناكات گفتوگۆیان له‌گه‌ڵ بكرێت.\nقسه‌كانى عه‌لى شه‌مخانى دوو ڕۆژ دواى وته‌كانى موحه‌مه‌د جه‌واد زه‌ریفى وه‌زیرى ده‌ره‌وه‌ى ئێران دێت هات كه ڕایگه‌یاند بوو هه‌نارده‌ى نه‌وتى تاران بۆ ده‌ره‌وه به‌ڕێژه‌یه‌كى به‌رچاو كه‌مى كردوه، به‌تایبه‌تى دواى گه‌ڕى دووه‌مى سزاكانى ئه‌مه‌ریكا بۆسه‌ر ئێران.\nلاى خۆشیانه‌وه گه‌وره به‌رپرسانى ئه‌مه‌ریكا زیاتر له‌جارێك ڕایان گه‌یاندوه ڕێگه‌ناده‌ن كه‌س ببێته مه‌ترسى بۆ گه‌روى هورمز.\nله‌یۆلیۆى ساڵى 2018 دا بێڵ ئاربنى وته‌بێژێك به‌ناوى سه‌ركردایه‌تى ناوه‌ندى سه‌ربازى ئه‌مه‌ریكاوه به‌توندى ڕه‌دى وته‌كانى حه‌سه‌ن ڕۆحانى سه‌رۆكى ئێرانى دایه‌وه كه هه‌ڕه‌شه‌ى ڕاگرتنى نه‌وتى ناوچه‌كه‌ى كرد، لێدوانه‌كانى ڕۆحانى به‌داخستنى گه‌روى هورمز لێكدرایه‌وه له‌لایه‌ن ئه‌مه‌ریكاوه.\nگه‌روى هورمز گرنگیه‌كى گه‌وره‌ى له‌ڕوى بازرگانیه‌وه هه‌یه و له %40ى نه‌وتى جیهان به‌و ڕێڕه‌وه‌دا ده‌ڕوات ، ڕۆژانه نزیكه‌ى حه‌ڤده ملیۆن به‌رمیل نه‌وت له گه‌روى هورمزه‌وه ده‌ڕوات.\nئاربن وتى ،ئه‌مه‌ریكا و هاوپه‌یمانه‌كانى ئاماده‌ن پارێزگارى له‌جوڵه بازرگانیه‌كان و بازرگانی ئازاد بكه‌ن له‌گه‌روى هورمز ئه‌مه‌ش به‌گوێره‌ى یاسا نێو ده‌وڵه‌تیه‌كانه.\nبۆیه هه‌مو ترسێك بۆ ئه‌م ڕێڕه‌وه ڕاست بن یاخود هه‌ر هه‌ڕه‌شه كاریگه‌رى گه‌وره‌ى له‌سه‌ر جوڵه‌ى بازرگانى هه‌یه ، چونكه نه‌وت و غازو بازرگانیه نێو ده‌وڵه‌یه‌كان پێویستیان به‌ڕێڕه‌وێكى ئارام هه‌یه.\nپه‌یمانگاى واشنتۆن له‌ڕاپۆرتێكیدا باسى له لاوازى هێزه‌كانى ئێران كردوه له‌گه‌روى هورمز و ئاماژه‌ى به‌كۆنى كه‌شتیه جه‌نگیه‌كانى تاران كردوه و نوسیویه‌تى كه‌شتیه‌كانى ئێران مێژوه‌كه‌یان ده‌گه‌ڕێته‌وه بۆ ساڵى شه‌ست و حه‌فتاكانى سه‌ده‌ى ڕابردوو.\nپه‌یمانگاى واشنتۆن ئاماژه‌ى به‌وه‌ش كردوه تاران ناتوانێ گه‌روى هورمز دابخات ، چونكه له‌كاتى وه‌ها كارێكدا ئه‌مه‌ریكا ڕاسته‌وخۆ ڕوبه‌ڕوى ده‌بێته‌وه و ئێرانیش خۆى ڕاناگرێت له‌به‌رامبه‌ر هێرشه‌كانى ئه‌مه‌ریكادا.\nله‌لایه‌كى تره‌وه ئاژانشى هه‌واڵى میهرى ئێرانى ئاماژه‌ى به‌نوێترین لێدوانى عه‌لى شه‌مخانى ده‌ڵێ ئێران ڕاوه‌ستانى هه‌نارده‌ى نه‌وتى ئێران واته داخستنى گه‌روى هورمزنیه به‌ڵكو ڕێگه‌ى تر ناچار به‌داخستنى هورمزمان ده‌كات هیوادارین نه‌گه‌ین به‌و بڕیاره.


واتای ئەستێرەی سوور لە وڵاتەکانی جۆراوجۆر لە سەرانسەری ئەورووپا جیاواز بووە. تۆزێک لە وڵاتەکانی پەیمانی وارشۆی پێشوو وەکوو ئوکراینا داوا دەکەن کە ئەمە ھێمایەک لە ئایدیۆلۆژیایەکی تەواوخوازانەیە و یاساکانێکیان بۆ قێخەکردنی پەسەند کردووە.  بەڵام لە لە زۆربەی وڵاتەکانی دیکەی ئەورووپایی ڕوانگەیەکی ئەرێنی بە ھێمای ئەستێرەی سوور لە ئارادا ھەیە و وەکوو ھێمایەکی دژەفاشیزم، و بەرخۆدان دژ بە داگیرکەریی نازییەکانی دەزانن. ئەستێرەی سوور ھەروەھا لە کۆنتێکستێکی ناکۆمۆنیستی بە کار دەچێت و بەر لە پەیدابوونەوەی ئەم بزووتنەوەکان، لە سەدەی نۆزدەیەم لە نیشانەی وڵاتەکان و دەوڵەتەکان بە کار دەچوو. بەسبار ئەستێرەی سوور لە ئاڵای نیوزیلاند و ویلایەتی کالیفۆرنیای ئەمریکا بە کار چوو. ئەستێرەی سوور ھەروەھا وەکوو لۆگۆی کۆمپانیاکانێک وەکوو بەشکۆی مەزنی تێکساکۆ و بەشکۆی فرەنەتەوەیی بیرەی ھاینەکەن بە کار چووە.\nوەرگیراو لە «https://ckb.wikipedia.org/w/index.php?title=ئەستێرەی_سوور&oldid=908144»\nھێما نەتەوەیییەکانی ئازەربایجان\nھێما نەتەوەیییەکانی بیلاڕووس\nھێما نەتەوەیییەکانی کازاخستان\nھێما نەتەوەیییەکانی قرغیزستان\nھێما نەتەوەیییەکانی ڕووسیا\nھێما نەتەوەیییەکانی تاجیکستان\nھێما نەتەوەیییەکانی ئوکراینا\nھێما نەتەوەیییەکانی ئۆزبەکستان\nئەم پەڕەیە دواجار لە ١٨:٢٩ی ٨ی شوباتی ٢٠٢٢ نوێ کراوەتەوە.


ئاراستە – پەڕە 151 – Knwe.org\nسەرەکی » ئاراستە (پەڕە 151)\nمردنی ئاشكرای چینی ناوه‌ند له یه‌مه‌ن\nحسێن ئه‌لوادعی پێشه‌نگه‌كانی چینی ناوه‌ند له یه‌مه‌ن له ناوه‌ڕاستی سه‌ده‌ی نۆزده‌دا ده‌ركه‌وتن، ئه‌ویش له شاری عه‌ده‌ن‌و له سه‌رده‌می داگیركاریی بریتانیادا بۆ ئه‌و وڵاته، ده‌ركه‌وتنیشیان له‌گه‌ڵ سه‌رهه‌ڵدانی چالاكییه ئابوورییه نوێیه‌كان‌و كۆچی گوندنشینان بوو بۆ شار‌و دابڕانیان له كه‌لتووری گوندنشینی. ئه‌مڕۆ دوای سه‌ده‌و نێوێك له ده‌ركه‌وتنیان، ئه‌وه‌تا چیرۆكی مردنیان به ئاشكرا ده‌خوێنینه‌وه، سێ ساڵی شه‌ڕی ناوخۆ‌و یه‌ك ساڵیش بڕینی مووچه وایان كردووه ...\nیادی رۆژی شه‌هیدی زانكۆ… په‌ند‌و حه‌سره‌ت\nدكتۆر محه‌مه‌د تاهیر كه‌ریم* وه‌ك ساڵانی رابوردوو ئه‌م ساڵیش وه‌ك وه‌فایه‌ك بۆ شه‌هیدانی زانكۆ‌و سه‌رجه‌م شه‌هیدانی قه‌ڵادزێ، ئه‌مه‌وێ له‌م یاده غه‌مگینه‌دا چه‌ند تێبینی‌و په‌ندێك بنووسم وه‌ك قوتابیه‌كی زانكۆی ئه‌وكات‌و شایه‌تحاڵێكی روداوه‌كه به‌ڵكه ببێته وێستگه‌یه‌ك‌و پردێكی په‌یوه‌ندی له به‌ینی دوێنێ‌و ئه‌مڕۆماندا. كورته‌یه‌ك له یاده‌وه‌ریه‌كانم یاده‌وه‌ری ئه‌رشیفی ته‌مه‌نه‌و زۆر گرنگه بۆ كه‌سه‌كه خۆی‌و كه‌سانی به‌رامبه‌ر. 44 ساڵی ته‌واو له‌مه‌وبه‌ر به‌عسی گۆڕكراو به‌ڵێنه‌كانی ...\nبیست ساڵ بزوتنه‌وه‌ی دیجیتاڵ\nره‌بیع به‌ره‌كات ده‌كرێ بڵێین یه‌كه‌م بزوتنه‌وه‌ی جه‌ماوه‌ری، كه سه‌نگین‌و هاوسه‌نگ بێت‌و ئامراز‌و پێگه ئه‌له‌كترۆنییه‌كانی به‌كار هێنابێت بۆ په‌یوه‌ندی كردن‌و گردبوونه‌وه‌و راده‌ربڕین، ئه‌و بزوتنه‌وه‌یه‌یه كه له مانگی تشرینی دووه‌می 1999دا له شاری سیاتڵ-ی ئه‌مریكا رێكخرا، ئه‌و كاته‌ی كۆنگره‌ی رێكخراوی بازرگانی جیهانی له‌وێ به‌ڕێوه ده‌چوو، له‌و شاره‌دا كه ژماره‌ی دانیشتوانه‌كه‌ی له 650 هه‌زار كه‌س تێپه‌ڕی نه‌ده‌كرد، به‌ڵام 40 بۆ 60 هه‌زار چالاكوان ...\nكاندیده‌كانی یه‌كێتی په‌یامی مام جه‌لال-یان هه‌ڵگرتوه بۆ خزمه‌تكردنی پێكهاته‌كانی نه‌ینه‌وا\nئەمجارە ده‌نـگی یه‌كێتی له نەینەوا له هه‌ڵبژاردنه‌كانی رابردوو زیاتر دەبێت سه‌رۆكی لیستی 162ی یه‌كێتيی نیشتمانيی كوردستان له پارێزگای نه‌ینه‌وا ته‌ئكید ده‌كاته‌وه، یه‌كێتی له‌و پارێزگایه سه‌ركه‌وتن به‌ده‌ست ده‌هێنێت. راشیده‌گه‌یه‌نێت، كاندیده‌كانی یه‌كێتی هه‌مان په‌یامی مام جه‌لال-یان هه‌ڵگرتووه بۆ خزمه‌تكردنی هه‌موو پێكهاته‌كانی نه‌ینه‌وا و ئه‌وان جێگای بڕوا و متمانه‌ی خه‌ڵكی پارێزگاكه‌ن. حسێن حه‌سه‌ن نه‌رمۆ سه‌رۆكی لیستی 162ی یه‌كێتيی نیشتمانيی كوردستان له پارێزگای نه‌ینه‌وا ...\nمیرەكانی میرنشینی بابان\n(هەشتەم) سەلیم پاشا(1743-1751ز) عومەر ئیسماعیل مارف سەلیم بەگ، كوڕی (بەكرەسوور بەگ1703-1714ز)ی میری پێشووتری بابان بووە. سەرەتای دەركەوتنی لە سەر شانۆی رووداوەكان، دەگەڕێتەوە بۆ ئەو كاتەی (نادر شا1736-1747ز)ی ئێران بە مەبەستی داگیركردنی بەغدا، ساڵی (1743ز) هێرشێكی گەورەی بە فەرماندەیی خۆی و بە سوپایەكی (170) هەزار سەربازیی لە دوو قۆڵی (شارەزوور و مەندەلی)ەوە بۆ داگیركردنی سەرتاسەری عێراق دەست پێ كردوە. لەو هەڵمەتەدا ...\nدوای 39 ساڵ له شه‌هیدبوونیان، سیروان تاڵه‌بانی و هاوڕێكانی هێشتا له بیره‌وه‌ریماندا زیندوون\nكاوان ئه‌حمه‌د حه‌مه ساڵح هه‌ڵه‌بجه‌یی شه‌وی 29\_30/4/1979 سه‌ركرده‌و فه‌رمانده‌ی ئازاو فیداكارو چالاكی مه‌فره‌زه سه‌ره‌تاییه‌كانی شۆڕش (سیروان تاڵه‌بانی)، فه‌رمانده‌ی هه‌رێم پێنجی قه‌ره‌داغ له‌كاتی ئه‌نجامدانی ئه‌ركێكی شۆڕشدا كه‌خۆی و ده‌سته‌یه‌ك له‌پێشمه‌رگه‌كانی هه‌رێمی قه‌ره‌داغ له سه‌ركردایه‌تیه‌وه ئه‌گه‌ڕانه‌وه بۆ ناوچه‌ی قه‌ره‌داغ، له گوندی (زێڕینجۆ)ی ناوچه‌ی شاره‌زوور كه‌وتنه بۆسه‌ی هێزه‌كانی ڕژێمی به‌عسه‌وه‌و شه‌هید كران. سیروان تاڵه‌بانی و هاوڕێكانی، ئه‌وانه‌ی نمونه‌ی ئازایه‌تی، له‌خۆبوردویی، پیاوی خاوه‌ن هه‌ڵوێستی ...\nبووكی ئێزدی دوای چه‌ند ساڵ له دیلی كه‌مێك شادی بۆ ده‌گه‌ڕێته‌وه\nیاسین ته‌ها دوای چوار ساڵ ئاواره‌یی ده‌ربه‌ده‌ری تۆزقاڵێك شادی‌و خۆشی ئاهه‌نگ گێڕان گه‌ڕایه‌وه بۆ كۆمه‌ڵگه‌ی ئێزدییه‌كان له زێی خۆیان، ئه‌ویش له جه‌ژنه گه‌وره‌كه‌یاندا كه پێی ده‌ڵێن جه‌ژنی سه‌ری ساڵ‌و ده‌كه‌وێته ناوه‌ڕاستی مانگی نیسانی هه‌ر ساڵێكه‌وه، هه‌روه‌ها له‌گه‌ڵ یه‌كه‌م چوارشه‌ممه ده‌بێت له‌و مانگه‌دا هه‌ڵبه‌ت به پێی ساڵنامه‌ی هه‌تاوی، كه 13 پێش زایین ده‌كه‌وێت، ئه‌و رۆژه له ئه‌ده‌بیاتی ئێزدییه‌كاندا به چوارشه‌ممه سووره ...\nبەیاننامەی كۆمەڵەی خوێندكارانی كوردستان بە بۆنەی (٤٢)یەمین ساڵیادی دامەزراندنییەوە\nكۆمەڵانی خەڵكی كوردستان! مامۆستایان! خوێندكارانی خۆشەویست! ٤٢ ساڵ لەمەوبەر، لە رۆژگاری رەشی فاشیەكاندا، لە دژوارترین هەلومەرجدا، دوای نسكۆ، بە بڕیارێكی بوێرانەو بێ سڵەمینەوە لەوەی ئەوێ رۆژێ سزای دامەزراندنی رێكخراوی پیشەیی و دیموكراتی، لەسێدارەدان بوو؛ لە ٢٦-٤-١٩٧٦ یەكەمین بەیاننامەی دامەزراندنی (یەكێتی خوێندكارانی شۆڕشگێڕی كوردستان) كە دواتر ناوەكەی گۆڕدرا بە (كۆمەڵەی خوێندكارانی كوردستان) بڵاو كرایەوە. ئەمەش پێویستیەكی مێژوویی، دیموكراسی و پیشەیی بوو. ...\nقه‌ڵادزێ هه‌ر قه‌ڵایه و به‌عسیش سه‌رنگوم\nئاوات كۆكه‌یی قه‌ڵادزێ، شاره ره‌نگین و ئازیزه‌كه‌ی ده‌ڤه‌ری پشده‌ر و هه‌موو كورستانه، ناوێكی خۆشئاوازه له‌سه‌ر زاران، وه‌ك هه‌ڵكه‌وته‌ی جوگرافی پێگه‌یه‌كی گرنگ و ستراتیژی بووه بۆ شۆڕشه‌كانی كوردو بزووتنه‌وه‌ی رزگاریخوازی گه‌لی كوردستان، خاوه‌ن ناو ناوبانگ و شانازییه‌كی زۆره له‌و رووه‌وه. تاوانه‌كانی رژێمی به‌عسی له‌ناوچووی حوكمڕانی پێشووی عیراق به‌رامبه‌ر ئه‌وشاره، نمونه‌ی قێزه‌ونی ئه‌و سیاسه‌ته‌ی ده‌وڵه‌ته داگیركه‌ره‌كانی كوردستانه. به‌عس به‌رده‌وام له خه‌ڵكی ئه‌مشاره‌ی ...\n״ببنە رێنیشاندەری هاووڵاتیان״\nسەرجەم رۆژنامەنووسان‌و راگەیاندنكاران، رووناكبیران‌و ئەهلی قەڵەم بەسڵاوێكی گەرمەوە، خۆم بەبەختەوەر دەزانم بەبۆنەی یادی پڕشكۆی نۆبەرەی یەكەم رۆژنامەی كوردی لە22/ی نیسانی 1898 لەسەر دەستی (میقداد میدحەت بەدرخان) لەشاری قاهیرەی پایتەختی میسر، كەوەك وەرچەرخانێكی مێژوویی لەبواری گەشەپێدانی پەروەردەو فێركردن، برەودان بەزانست‌و رۆشنبیری، بەتایبەت بۆ گەلی كورد لەو سەردەمی تاریكی‌و ئاستی نزمی خوێندەواری‌و نائاشنا بەمێژووی خۆی وەك گەلێكی ستەمدیدەو ژێردەستەو خاك داگیركراوی ئایندە ...\nلاپەرە 151 لە 167« سەرەتا...120130140«149150151152153\t»\t160...کۆتا »


کۆری پرسەو سەرەخوشی قوربانیانی کارەساتی بومەلەرزەی ڕۆژهەلاتPDKI | PDKI\non: تشرینی دووه‌م 19, 2017 هیچ لێدوانێک نییە\nڕۆژی یەکشەممە ڕێکەوتی ١٩/١١/٢٠١٧ی زایینی، کۆڕێکی ڕێز لێنان بۆ قوربانییەکانی زەوی لەرزەکەی پاڕیزگای کرماشان لە شاری ئیسکیلستوونا لە ژێرچاوەدێری و ئامادەکاری یەکێتی کوردانی لەو شارە بەڕێوەچوو.\nسەرەتای بەرنامەکە بە ڕاگرتنی خولەکێک بێ دەنگی بۆ ڕێزگرتن لە قورانیانی ئەو کارەساتە لە لایەن بەڕێوەبەری بەرنامە کاک عارف عەزیزی و پێشاندانی کورتە فیلمێکی ڕووداوەکە کۆمەڵێک وێنەی ڕووداوەکە لەلایەن ڕزگار بەهرامی دەستی پێ کرد.\nپەیامی کۆمیتەی حیزبی دێموکراتی کوردستانی ئێران- ئیسکیلستونا، کە پەیامێکی هاوخەمی و هاودەردی لەگەڵ کەس وکار و بنەماڵەی قوربانییان بوو، لە لایەن کاک حەبیب بارامی بەرپرسی کومیتەی حیزب لە شاری ئیسکیلستوونا خوێندرایەوە.\nپاشان پەیامی ناوەندی یەکێتی کوردانی گشتی لە لایەن کاک جەمیل عوزێری خوێنرایەوە..\nهاوکات کورتەباسێک و سوپاسنامەیەک لە لایەن محەممەد ئەحمەدی لە سەر ڕوودانی 2 کارەساتی ماڵوێرانکەر و جەرگبڕ لە ماوەی نزیک بە 38 ساڵی ڕابردوودا ئەوانیش لە کاتی ڕوودانی شەڕی ماڵوێرانکەری عێراق ئێران و ئاوارە بوونی خەڵکی ئەو ناوچەیە و بەرەو عێراق و دوای زیاتر لە 20 ساڵ ئاوارەیی و دەربەدەری وگەڕانەوە بۆ زێدی باب و باپیرانیان و بە هیوای دووبارە بونیاتنانی ژیانێکی تازە، بەڵام ئەم جارەش کەوتنە بەر شاڵاوی زەوی لەرزە و ماڵ و حاڵیان تێدا چوو..\nبەڵام بە داخەوە لەم 2 کارەساتە دا دەوڵەت نەک هاوکاری نەکردوون بەڵکوو ڕێگر بووە لە بەردەم هاوکاری خێرخوازان..\nپەیامی کۆمیتەی ئامادەکاری ئەو کۆڕە لە لایەن کاک عەزەم کەسیلی خوێندرایەوە و تێیدا باسی ئەو ڕووداوە پڕ کارەساتە دەکات و هاوخەمی لەگەڵ بنەماڵەی قوربانییەکان دەکات..\nپەیامێک لە لایەن بەڕێز مەلا حەسن شێوەسەڵەی و بە نیشاندانی هاوخەمی لە گەڵ هاونیشتیمانییەکانی دا، لە وتەکانی بەڕێز شێوەسەڵی دا ئاماژە بەوە کرا کە ئەم گەلە بەدرێژایی مێژوو کەوتوەتە بەر شاڵاوەکانی وێرانکاری و جارێکیتر خەڵکەکە ئاوارە بوون وماڵوێران بوون.\nوتەیەک لە لایەن کاک مارف ئەحمەدی یەکێک لە بنەماڵەی قوربانییەکان\nپارچە هۆنراوەیەک لە لایەن کاک عەتا دەروێشی\nوتەیەک لە لایەن کاک سەعید شابۆ\nپەیامێک لە لایەن یەکێتی لاوان و خوێندنەوەی کاک زانیار ئەشرەفی\nباسێک لە لایەن کاک عەلی عەزیزی\nوەک هەموان ئاگادارین کە لەم چەند ڕۆژەی ڕابردوودا کارەساتێکی جەرگبڕ و ماڵوێرانکەر ناوچەکانی پارێزگای کرماشان گرتەوە و بوو بە هۆی گیان لە دەست دانی سەدان کەس و بریداربوونی هەزاران کەس سەرەڕای زیانی ماڵی داڕوخانی ماڵەکانیان.\nشایانی باسە لەو کۆڕە ماتەمینێدا چەندین شیعر و پەخشان لە نێوئاخنی بەرنامەکەدا لەلایەن بەڕێوەبەری بەرنامە خوێندرانەوە..


ئه‌وه كام (یه‌كێتی) یه؟. به‌هرۆز جه‌عفه‌ر\nله‌میانه‌ی تووش كردنی هه‌رێمی كوردوستان به‌قه‌رزی بانكی له‌ده‌ره‌وه‌و، دروستبونی كوتله - كوتله‌و، گروپ گروپی باندی مافیایی له بواری عه‌قارات و نه‌وت و ده‌رمان و بانك دا، دامنابو، له‌چوارچێوه‌ی سیاسه‌تی ئابوریی و بانكی جیهانی و، ئیفلیجكردنی هه‌رێمی كوردوستان له‌رێگه‌ی كۆمپانیا نه‌وتیه‌كان و، ناردنی كۆمپانیای به‌حیساب بۆ پته‌وكردنی ژێرخانی ئابوریی. . پاشان له‌مه‌ڕ گومان له‌سه‌ر جموجوڵه‌كانی كاك قوباد تاڵه‌بانی دا، شیكردنه‌وه‌یه‌ك بڵاوبكه‌ینه‌وه. به‌ڵام باری زانستی و میتۆدی ئه‌وجۆره شیكردنه‌وه‌یه ڕێگه‌ی نه‌ئه‌دا، ناوی قوبادو بنه‌ماڵه‌كه‌ی تێكه‌ڵ به‌وه بكه‌م. بۆیه به‌جیا لێره تیشكێك ئه‌خه‌مه سه‌ر، ئه‌و ڕایه‌ڵه بنه‌ماڵه‌ییه‌ی كه له‌ناو یه‌كێتی! دا دروستبووه.\nبێ ڕتووش: له‌ساڵی (2007) ه‌وه ڕۆژنامه‌كان و پێگه‌كان شاهیدن، ئێمه وتومانه: یه‌كێتی ئه‌گه‌ر نه‌یارێكی هه‌بێت سه‌ركردایه‌تیه‌كه‌یه‌تی. . واته به‌نزیكه‌ی ده ساڵه یه‌كێتی له‌شارێی خۆی لایداوه‌و، نه‌ك هه‌ر قه‌یرانی بێ ساحێبی هه‌یه‌و، بووه‌ته بار به‌سه‌ر كۆمه‌ڵگه‌وه‌و كه‌س به‌كه‌س نییه. به‌ڵكو ترسی دیكه‌ش هه‌یه.\nبۆئه‌وه‌ی ئه‌م نوسینه، ئیستغلال نه‌كرێت، هه‌فته‌ی پێشوو خودی چاكسازییه‌كه‌ی پارتیمان ڕه‌خنه كرد، زۆری نه‌برد شتێكی عه‌نتیكه ڕوویدا " كۆسره‌ت ڕه‌سوڵ" له ڕۆژنامه‌ی شه‌رقولئه‌وسه‌تی چاپی سعودی ئه‌ڵێت: هیرۆخان ده‌ستی گرتووه به‌سه‌ر سامانی یه‌كێتی داو، ئه‌یه‌وێت بنه‌ماڵه‌كه‌ی بهێنێته پێشه‌وه. !. جا وه‌ك ئه‌وه‌ی كوردوستان جه‌ریده‌ی تیانه‌بێت و، هیرۆخانیش زۆر له‌ماڵی ئه‌وانه‌وه دوور بێت. یان وه‌ك ئه‌وه‌ی كۆسره‌ت ڕه‌سوڵ خۆی له‌و پۆخڵه‌وات و پیسخۆرییه‌ی بواری ده‌رمان و نه‌وت و بودجه‌ی یه‌كێتی دوور بو بێت، جگه له‌وه‌ی دوو مناڵی خۆی كردۆته وه‌زیرو سه‌ركردایه‌تی و. . . شتی تریش.\n- به‌شێوه‌یه‌كی خشۆكانه ئه‌ركه‌كان دابه‌شكراون.\nته‌نها له‌ناو ده‌زگای زانیاری و دژه تیرۆردا نزیكه‌ی (7) كه‌سی سه‌ره‌كی له ماڵباتی تاڵه‌بانی له‌جومگه سه‌ره‌كیه‌كانی دا، دانراون.\nهیرۆ ئیبراهیم ئه‌حمه‌د، ئه‌ندامی مه‌كته‌بی سیاسی و به‌رپرسی جیهازی ئه‌منی و كۆمپانیاكان و پاره‌ی یه‌كێتی یه.\nهه‌ڵۆ ئیبراهیم ئه‌حمه‌د، دوو كارگه‌ی (چیمه‌نتۆ، ئاسن) ی له بازیان هه‌یه، به‌بێده‌نگی هه‌موو سه‌رمایه‌گوزارییه‌ك ئه‌كات، بۆ نمونه: گه‌وره‌ترین یاریچی بواری بۆرسه‌و بانكه له هه‌موو ڕۆژهه‌ڵاتی ناویندا، (بۆرسه نه‌وعێكه له‌قومار كه ده‌ره‌نجامی سوڕانه‌وه‌و ڕۆته‌یشنی پاره‌یه له‌هه‌موو بانكه‌كانی جیهانداو، قازانجی ئه‌و سوڕانه‌وه‌یه وه‌رئه‌گریت) .\nباڵوێزی عێراق له ڕووسیا تاڵه‌بانیه (ئاسۆ تاڵه‌بانی)\nقوباد تاڵه‌بانی، جێگری سه‌رۆكی حكومه‌ته!. بێئه‌وه‌ی هیچ پۆستێكی حزبی هه‌بێت، به‌هه‌مان شێوه نماینده‌ی كۆمپانیا ئه‌مریكیه‌كان و سه‌رمایه‌دارییه!! له كوردوستان و كه‌ركوك به‌هاوبه‌شی له‌گه‌ڵ (د. نه‌جمه‌دین كه‌ریم) . به‌پێی به‌ڵگه‌نامه‌كان ئه‌م دوانه گه‌وره‌ترین ترس له‌سه‌رئاینده‌ی هه‌رێم و كه‌ركوك، پێده‌چێت هه‌رئێستا هه‌رێمی كوردوستان یان خستبێته ناو ته‌ڵه‌ی بانكی دوه‌لی و قه‌رزی جیهانییه‌وه‌و، هه‌موو سه‌ربه‌خۆییه‌كی كوردوستان یان كه‌واندبێته ژێر چنگی ئیمپریالیزمی نوێوه. (ئای خوایه له ووشه‌ی سه‌ربه‌خۆیی ش ئه‌ترسن، كاكه من مه‌به‌ستم ئه‌و سه‌ربه‌خۆییه‌ی فه‌نته‌ڵۆسی ئه‌وبه‌ر نییه) .\nله‌هه‌موو ئه‌وانه‌ش كۆمیدی تر، (شاناز ئیبراهیم ئه‌حمه‌د) ه، پوری ئه‌و كاك قوباده‌یه، خوشكی هیرۆ ئیبراهیم ئه‌حمه‌ده، خێزانی ئه‌و دكتۆر له‌تیف ڕه‌شیده‌یه، كه وه‌زیری پێشوتری سه‌رچاوه ئاوییه‌كانی عێراق و، گه‌وره ڕاوێژكاری ئه‌م سه‌رده‌مه‌ی سه‌رۆك كۆماره‌ی ئێستایه‌و، خوا بزانێت چی ئه‌كا له‌به‌غدا!؟. ئه‌ركی خاتوو شاناز ئه‌وه‌یه خه‌ڵك و كادرانی یه‌كێتی كوێر بكات و خۆڵ و لم بكاته چاویان، به‌وه‌ی گوایه ئه‌م ڕه‌خنه له بنه‌ماڵه‌ی بارزانی ئه‌گرێت!. هه‌ڵبه‌ت (ش) بۆخۆی بێ پله‌و پایه نییه، به‌ڵكو به‌رپرسی وێرانكردنی ڕێكخستنه‌كانی ده‌ره‌وه‌ی یه‌كێتی نیشتمانی كوردستانیشه. هه‌ر به‌جدی ئه‌مه كێیه قسه ئه‌كات و ڕه‌خنه ئه‌گرێت؟!. جا حه‌تمه‌ن ئه‌م ئه‌ركه‌ش بێهۆ نییه.\nئیمڕۆ سه‌دان كه‌س خه‌ریكی كلاوات و فریودانێكی سه‌یرن: كه گوایه كه‌سێك ڕه‌خنه‌ی توندو جنێوی باش به پارتی ئه‌دات، ئه‌بێت " خۆشه‌ویست" بێت لای خه‌ڵكی و، به پاڵه‌وانی سه‌ده بناسرێت، له ڕاستیدا ئه‌مه ئه‌وپه‌ڕی ئیفلاسی ئه‌قڵی و به‌تاڵی سیاسییه‌و، هه‌قه لای خه‌ڵكی كوردوستان ئه‌م دیارده‌یه به‌سه‌ر بچێت. . ئێ ئۆكه‌ی پارتی مۆدێلی بنه‌ماڵه و قۆرخكردن و ئه‌مه‌یه كه هه‌یه. ئه‌ی به‌رهه‌می فكریی و سیاسیی و ئابوریی تۆ چییه؟. تۆ خۆت چیت پێیه؟. مه‌سه‌له‌ن ئه‌نیشتاین به نه‌زه‌ریه‌ی نسبی و ماركس به له‌ناوبردنی سه‌رمایه‌داری له‌ڕێی مه‌سه‌له‌ی چینایه‌تیه‌وه به‌ناوبانگه، هیگڵ به ئایدیالیزه‌كردنی فه‌لسه‌فه‌ی ئه‌ڵمانی و، فرۆید به ده‌رونشیكاری و، ئۆگه‌ست كۆنت به سه‌ره‌تای كۆمه‌ڵناسی و، ماكس ڤێبه‌ر به بیرۆكرات و، چوزانم ئاكپارتی به گه‌شه‌ی ئابوریی و، ماگرێت تاتچه‌ر به داهێنه‌ری نیۆ-لیبراڵیزم و. . . ئیتر ئاوها. زه‌یدو عه‌مر و عائیشه‌و فاتمه‌كانی كوردیش به واته وات و مه‌عمه‌عه‌ی به‌تاڵی ناوخۆیی، ته‌بعه‌ن ئه‌م تایپه له مرۆڤ هه‌میشه بۆ شاردنه‌وه‌ی به‌تاڵیه‌كانی ناخی خۆیان، ئه‌بێت شتێك بدۆزنه‌وه كه خۆیانی پێده‌ربخه‌ن!. ئه‌مه نه‌ك هه‌ر بۆ خاتوو شاناز زۆر كه‌سی تر له سه‌ركردایه‌تی یه‌كێتی و حزبه‌كانی تریش و، له‌ناو میدیاشدا خه‌ڵكی وامان زۆره. كه شه‌خسیه‌تی خۆی ته‌نها له‌سه‌ر ئه‌وه بیناكردوه دژی پارتی یان یه‌كێتی یه؟. ئێ ئه‌وه گریمان هه‌فته‌یه‌ك بنه‌ماڵه‌ی تاڵه‌بانی و بارزانی ده‌رگاكه‌یان داخست و، گه‌نده‌ڵی و كه‌موكورتی نه‌ما. یانی تۆ هیچت نه‌ما بۆ ووتن؟. وه‌كو كه‌ڕو لاڵه‌كانی ئه‌مڕۆ كه دوێنی یان میدیاوانی ئه‌هلی بون، یان موعاره‌زه‌و ئه‌ندام په‌رله‌مان و شتی وا بون. . قسه‌ی تریان نه‌ماوه. . جا خاسیه‌تێكی تری ئه‌مانه ئه‌وه‌یه: حه‌زه‌كه‌ن كوردوستان له‌سه‌رده‌ستی به‌رانبه‌ره كورده‌كه‌یان، یان كوتله‌كه‌ی تر، ببێته قه‌ره‌بروت تا بێژن ئه‌ه نه‌مانوت!.\nبه‌پێوه‌ری ئه‌رزو ئاسمان ئیمڕۆ له هه‌رێم به‌گشتی، له‌ناوچه‌ی سوله‌یمانی به‌تایبه‌تی تر، هیچ جۆره ئاسایش ێكی وه‌ك: ئاسایشی سیاسیی و ته‌ندروستی و ئابوریی و كۆمه‌ڵایه‌تی نییه. . ئێخۆ سوله‌یمانی و ناوچه‌ی سۆران په‌نجا ساڵ پێش ئێستا له‌هه‌موو ڕوویه‌كه‌وه پێشكه‌وتوو تر بو. عیلمانی تر بو. ئازادتر بو. ڕۆحیه‌تی كاركردن باڵاتر بو. .\nدیاره، خاتوو شاناز، ئه‌ركێكی تریشی سه‌رقاڵكردنی كوتله‌كانی تری یه‌كێتی و، شپرزه‌كردن و ته‌نگ پێهه‌ڵچنینیانه. !. ئاخر ئێستا مه‌سه‌له‌ن، ناكرێت تۆ هاوڵاتی و تۆی كادری دڵسۆزی یه‌كێتی، تۆی كه‌سوكاری شه‌هیدو ئه‌نفال، به‌م چوارچێوه حزبیه‌ی ئێستا بڵێیت (یه‌كێتی!) !. مادام تۆی كۆمه‌ڵی كوردیی قبوڵت كرد جاشو موسته‌شار فایلدار عه‌فو بكرێت و، ببن به ملیۆنێر. . مادام شه‌ڕی ناوخۆت له‌بیركرد، مادام ئه‌نفال و گازبارانت بیرچوو. مادام به‌توندی له‌سه‌ر قاچاخچێتی له‌گه‌ڵ داعش نه‌هاتیته ده‌نگ. مادام قبوڵ ئه‌كه‌ی ئه‌م به‌رپرس و شتانه ڕه‌خنه‌ت بۆ بگرن كه خۆیان به‌شێكن له‌وێرانكردنی خاك و تاك و پاره‌ی كوردوستان. دڵنیابه ئه‌گه‌ر ڕاچڵه‌كانێك له كۆمه‌ڵگه‌دا دروست نه‌كه‌ین، دووساڵی تر ئه‌و كوردانه‌ی ئێستا له‌ڕیزی داعشدان، به‌قاتو بۆینباخه‌وه له‌په‌رله‌مان ئه‌بن به نوێنه‌ری تۆ له به‌غدا.\nته‌نانه‌ت، به‌پێی " هیگڵ" یش، به‌مجۆره بێت یه‌كێتی دواییه‌تی، هیگڵ لایوایه دووباره بونه‌وه‌ی مێژوو گرنگی هه‌یه، شتێك كه‌ڕووئه‌دات، ئه‌وه ڕووداوه‌و، ئه‌ڵێن خۆزگه وانه‌بوایه، به‌ڵام هه‌مان شت كه دووباره بویه‌وه، ئه‌وه یانی گرفتێكی هه‌قیقی هه‌یه‌و، كۆتایی به‌و كایه‌یه دێت. ناپلیۆن پێشوتر چه‌ند شارێكی له‌ده‌ستدا، وه‌ك ڕووداوێك بینرا، كه دوباره بۆیه‌وه‌و له (واته‌رلۆ2) دۆڕا، یانی ناپلیۆن ئه‌كه‌وێت. كه‌وت.\nئا، بیرم چوو. . . جا ئه‌م به‌رپرسه باڵایانه‌ی ناوم هێنان، سكرتێر و به‌رپرسی نوسینگه‌ی وایان هه‌یه، به‌قه‌د خودی خۆیانیان به‌ده‌سته. ئه‌ونه‌ی خۆیان ده‌وڵه‌مه‌ندن، هه‌ندێكجار ئه‌گه‌مه ئه‌و بڕوایه‌ی سكرتێر و حیمایه‌ی به‌رپرسه باڵاكان یه‌كێتی به‌رێوه ئه‌به‌ن، زیاتر ئه‌گه‌ڕێن و، سه‌فه‌قاتیان هه‌یه‌و، عقوبه‌ی كادر ئه‌ده‌ن و. . . ئیتر ئاوا. . جا ئه‌مه كه‌ی یه‌كێتی یه؟!. ئیتر توخوا شیعرو شانامه‌ی ناوی: وه‌ڵا یه‌كێتیه‌كه‌ی مام و، شه‌ڕی داعش ئێمه شه‌هیدو به‌رگریمان داو. . . تادوایی. . ناتوانی له شاره‌كه‌ی " شێركۆ" كه گه‌وره‌ترین شاری غازی و كاره‌باییه له‌چه‌مچه‌ماڵ كاره‌با دابین بكه‌یت. لاژه لاژی چی ئه‌كه‌یت؟. مناڵی فه‌قیر شه‌هیدبوه‌و سه‌بڕدراوه‌و، له‌سه‌ر شه‌قامه‌كانیش وێنه‌یه‌كیتان بۆ كه‌سوكاری هه‌ڵواسیوه، بۆئه‌وه‌ی تا قیامه‌ت هه‌ر برینیان بكولێته‌وه‌و، خه‌ڵكه عامه‌كه سه‌رقاڵ بكه‌ن به قوربانیدانه‌وه‌و، خۆشتان (. . . . . . . . . . . . . . . ) . .


عێراق هه‌موو مانگێك 881 ملیار دینار بۆ هه‌رێم ده‌نێرێت\nلەسەر پرسی نەوت و موچەی فەرمانبەرانی هەرێمی كوردستان، هەولێرو بەغداد رێككەوتن.\nسەرچاوەیەكی باڵا لەبەغداد له لێدوانێكى ڕۆژنامه‌وانیدا ڕایگەیاند:" لە سەردانەكەی ئەمڕۆی وەفدی حكومەتی هەرێمی كوردستان بۆ بەغداد هەردوولا رێككەوتن لەسەر پرسی نەوت و بودجەی هەرێمی كوردستان"\nئاماژەی بەوەشكرد:" رێككەوتنەكەی نێوان حكومەتی هەرێم و بەغداد بەجۆرێكە كە حكومەتی هەرێمی كوردستان لەسەری ساڵی 2020 ەوە رۆژانە 250 هەزار بەرمیل نەوت رادەستی بەغداد دەكات و بەغداش موچەی موچەخۆرانی هەرێم رەوانە دەكات كە مانگانە 881 ملیار دینارە ، لەگەڵ پارەی گەنمى جوتیاران و پەرەپێدانی پارێزگاكان".\nباسى له‌وه‌شكردووه:"لە ئێستادا هەرێمی كوردستان رۆژانە 452 هەزار بەرمیل نەوت رەوانە دەكات، لەو بڕە 250 هەزار بەرمیل نەوتی رادەستی بەغداد دەكات و 202 هەزار بەرمیل نەوتی دەمێنێتەوە هەرێم خۆی مامەڵە بەداهاتەكەیەوە دەكات بۆ خەرجی كۆمپانیاكان و قەرزەكانی دەبێت".\nئەوەشی خستە روو:" لە دوێنی لە كۆشكی سەلام بەرهەم ساڵح سەرۆك كۆماری عێراق لەگەڵ سەركردە سیاسیەكانی عێراق كۆبۆتەوەو پێی راگەیاندوون كە حكومەتی هەرێم نەرمی نواندووە لەسەر پرسی نەوت و پێویستە عێراقیش بەدەم ئەو خواستەی حكومەتی هەرێمەوە بچێت".\nوەفدەكەی حكومەتی هەرێمی كوردستان پێكهاتبوون لە ( مەسرور بارزانی سەرۆكی حكوومەتی هەرێمی كوردستان، قوباد تاڵەبانی جێگری سەرۆكی حكومەت، فرسەت ئەحمەد وەزیری داد، رێبەر ئەحمەد وەزیری ناوخۆ، شۆڕش ئیسماعیل وەزیری پێششمەرگە، ئاوات شێخ جەناب وەزیری دارایی و ئابووری)، لە بەغداد لەگەڵ هەریەك لە بەرھەم ساڵح سەرۆك كۆماری عێراق و عادل عەبدولمەھدی سەرۆك وەزیرانی عێراق و محەمەد حەلبوسی سەرۆكی ئەنجوومەنی نوێنەرانی عێراق كۆبونەوە.\n7248 جار خوێندراوه‌ته‌وه\n7/18/2019 9:26:13 AM\nدۆلار به‌رزبوونه‌وه‌ى تۆماركرد...\nنرخى نه‌وت له ئاستێكى به‌رزدا به جێگیرى ماوه‌ته‌وه...\nدەست بەدابەشکردنی مووچە دەکرێت...\nنرخى زێڕ دابه‌زى...\nوته‌بێژى هه‌رێم:پلانمان بۆ تێپه‌ڕاندنى ئه‌م قۆناغه داناوه...\nنرخى نه‌وت له‌به‌رزبونه‌وه‌دایه...\nنرخى نه‌وت بۆسه‌رو 33 دۆلار به‌رزبۆیه‌وه...\nنرخى دراوه‌كان دابه‌زى...\nبەوێنە..کاسبکارانی سلێمانی سلێمانی گردبونەوە\nكۆسرەت ڕەسول پیرۆزبایی لە كۆمەڵی یٔیسلامی كوردستان دەكات\nزانكۆی كاسۆلیكی لە هەولێر CUE ماڵپەڕە نوێیەكەی دەخاتە كار\nوەزارەتی کشتوکاڵ بۆئاسانکاری هاتوچۆی جوتیاران هاتە دەنگ\nسه‌رۆكایه‌تی یه‌كێتیی: پێداچوونەوە بكەن بە بڕیارەكانی قەدەغەی هاتووچۆ


بنکەی بارکدنی ڕۆشنبیر - ڕاژە\nڕاژەکانمان بۆ وێبداڕێژان\nوەک وێبداڕێژ دەتوانیت سوود لە خزمەتگووزاری بارکردنی پەڕگە لە بنکەی بارکدنی ڕۆشنبیر ببینیت و میوانانی ماڵپەڕ/پرۆژەکەت بتوانن پەڕگەکانیان بار بکەنە سەر ڕاژەکاری بنکەی بارکردنی بنکەی بارکردنی گۆڤار. لە خوارەوە شێوازەکانی سوود بینین لەگەڵ نموونەی کۆد بۆ هەر شێوازێک دانراوە کە دەتوانیت ڕاستەوخۆ بەکاری ببەیت.\nدانانی فۆرمی بارکردن لە نێو ماڵپەڕەکەت\nبۆ ڕێگەدان بە بەکارهێنەرانی ماڵپەڕ/پرۆژەکەت پێویست دەکات فۆرمێکی بارکردن لە نێو ماڵپەڕەکەت دابنێیت کە بەکار ببرێت بۆ بارکردنی پەڕگەی ڕێگەپێدراو بۆ ڕاژەکاری بنکەی بارکردنی پەڕگە لە بنکەی بارکدنی ڕۆشنبیر . کۆدی خوارەوە بەبێ دەستکاری بەکار ببە و دەتوانیت لە هەر شوێنێک بێت لە نێو ماڵپەڕەکەت/پرۆژەکەت بەکاری ببەیت.\n<form name="file" method="post" action="index.php" enctype="multipart/form-data" style=" text-align:right; height: 61px">
دەتوانیت تا ٣ فایل باربکەیت

باربكه‌یت به قه‌باره‌ی ٥٠ مێگابایت pdf, png, gif, JPEG, JPG, zip, rar, ipa, apk, deb ده‌توانی
 <input type="file" name="file1" title="فایل دیاری بكە بۆ باركردن" multiple style="width: 221px" />
<input type="file" name="file2" title="فایل دیاری بكە بۆ باركردن" style="width: 221px"/>
<input type="file" name="file3" title="فایل دیاری بكە بۆ باركردن" style="width: 221px"/>
<button name="submit" type="submit" title="باركرن" >بارکردن</button></form>